text:
Uyu munsi AbaKristu barahimbaza « Umunsi mukuru ukomeye cyane » (solennité) wa Pentekosti. Kubera nyine ko ari umunsi wahawe icyubahiro cyo gushyirwa mu rwego rw’« Umunsi mukuru ukomeye cyane », ni ukuvuga ko hari amabanga y’INGIRAKAMARO CYANE yerekeye imibereho yacu utwigisha.
Amasomo ya Liturjiya adufasha kwizihiza uyu munsi turayasanga aha hakurikira :
Isomo rya mbere : Ibyakozwe n’Intumwa 2,1-11
Isomo rya 2 : Galati 5, 16-25
Ivanjiri : Yohani 15,26-27 ;16,12-15
I.TUZIRIKANE UBUTUMWA BW’AMASOMO YA LITURUJIYA
A.Mu Ivanjiri yanditswe na Yohani , Yezu arasezeranya abigishwa be ko namara kubavamo agasubira mu ijuru azaboherereza Roho w’ukuri uzabongeramo imbaraga (Paraclet : legal assistant, intercessor ; consolateur, Umuhoza, Umufasha) : Niwe uzabamenyesha ukuri kose.
B.Mu Ibaruwa yandikiye Abanyagalati, Pahulo mutagatifu arasobanuririra abemeye kwakira Kristu wazutse mu buzima bwabo ubwoko rw’URUGAMBA rubategereje : Guhangana na kamere ya « kimuntugusa », ifite icyo ipfana na « kamere ya kinyamaswa » igengwa n’ingufu zishingiye kukwikunda birenze igipimo. Izo ngufu nizo Pahulo yita « ibikorwa by’umubiri » aribyo : « ubusambanyi, ubuhabara, ubwomanzi,gusenga ibigirwamana,kuroga, kwangana, gukurura intonganya,ishyari, uburakari, kwikuza,amazimwe,amakimbirane,inzika,ubusinzi, ubusambo,n’ibindi nk’ibyo »(Galati 5,19-21).
Abazatsinda uru rugamba ni abazemera « kugengwa ra Roho ». Ibanga duhishuriwe ni uko AbaKristu babigeraho iyo bashoboye gutera intambwe ebyiri zikurikirana.
(1) Iyambere : kwihatira kubahiriza amategeko.
(2)Iyakabiri : kwemera kugengwa n’urukundo
Gusa ntawe utera intambwe ya kabiri ku mbaraga ze bwite, za kimuntugusa. Aha niho « Umufasha », Roho-Muhoza, wawundi Yezu wazutse yasezeranyije abe aza akagira akamaro.
C. Isomo ryo mu gitabo cy’Ibyakozwe n’Intumwa ryo riza ridusobanurira ibyerekeye Pentekosti ya mbere yo mu Isezerano rishya, rikatumenyesha uko Roho-Muhoza yamanukiye ku ntumwa bwa mbere n’inkurikizi nziza z’ibikorwa bye.
Umunsi mukuru wa Pentekosti wari usanzwe uriho, uhimbazwa n’Abayahudi, mbere ya Yezu. Ni umwe mu minsi itatu ikomeye cyane yazanaga rubanda nyamwinshi ruturutse imihanda yose, bagakora urugendo rutagatifu(Pèlerinage), bagateranira i Yeruzalemu.
Ibimenyetso byagaragaye kuri Pentekosti ya nyuma y’urupfu rwa Yezu byibutsa ibintu bitatu :
(1) Ibyabereye ku musozi wa Sinayi, ubwo Musa yabonekerwaga n’Imana inkuba zikubita, agahabwa Isezerano ryanditse ku mabuye abiri, ariyo mayegeko 10.
(2) Bifitanye isano n’ijambo ry’Umuhanuzi Yoweli : «Nyuma y’ibyo nzasendereza umwuka wanjye ku cyitwa ikiremwa cyose »(Yoweli3,1) ndetse n’ibyavuzwe n’Umuhanuzi Ezekiyeli : « Nzabaha umutima mushya, mbashyiremo n’umwuka mushya. Mu mubiri wanyu nzakuramo umutima w’ibuye, nshyiremo umutima wumva. Nzabuzuzamo umwuka wanjye mbatere gukurikiza amategeko yanjye, mwubahirize amabwiriza yanjye ».(Ezekiyeli 36,26-27)
(3) Bifite uko byibutsa ibyabereye ku musozi wa Babeli (Symbole de l’orgueil de l’homme) (Intangiriro 11,1-9). Ngo abantu bavuga ururimi rumwe nuko barabwirana bati : « Nimuze twiyubakire umugi n’umunara ukora ku ijuru, maze izina ryacu ribe ikirangirire kugira ngo tutazatatana ku isi hose ». Ni uko Uhoraho aramanuka asobanya indimi zabo, abanyanyagiza ku isi hose, ibyo kubaka wa munara babiryaniramo !
Igisobanuro
Pentekosti ya kera yahimbazaga isezerano Imana yagiranye na Musa ku musozi wa Sinayi : Nibwo hatanzwe amategeko 10 umuryango wagombaga gukurikiza kugira ngo winjire mu nzira y’Iyobokamana (Intambwe ya mbere).
Pentekosti yo mu Isezerano rishya, yabaye nyuma y’urupfu n’ukuzuka bya Yezu, yo yaje gufasha abantu gutera intambwe irenzeho mu iyobokamana(Intambwe ya kabiri). Guhera icyo gihe AbaKristu ntibakiri ku rwego rwo kugengwa n’amategeko bahatirwa gukurikiza. Bahawe imbaraga nshya n’« Umufasha » ugomba kubafasha gutangira inzira yo kuba abatagatifu by’ukuri , ni ukuvuga « kugengwa n’itegeko ryo gukunda» abantu bose, kuko bose uko bangana bacunguwe n’amaraso y’umwana w’Imana. Uwacunguwe yubaha buri wese, akamufata nk’umwana w’Imana, umuvandimwe, niyo mpamvu kumukunda tutakagombye kubihatirwa !
Muri make abemeye Kristu ntibakora ibintu uko babyiyumvamo gusa, bagomba nibura kwemera kugarurwa n’amategeko, bakayakurikiza. Ariko ikiba kigamijwe ni ugutera intambwe yo gukunda abantu bose . Abo bacunguwe ntibigoye kuko barangwa n’imbuto za Roho : « ibyishimo, amahoro,kwihangana,ubugwaneza,ubuntu,ubudahemuka,imico myiza,kumenya kwifata »(Galati 5,22-23)
II. INYURABWENGE RY’UMUNSI WA PENTEKOSTI : Igitangaza cy’ indimi !
Pentekosi nshya yibutsa ibyabereye i Babeli ubwo abantu bimitse « ukwikuza n’ukwishongora » bifuzaga kwireshyeshya n’Imana : kubaka umunara ugera mu ijuru.
Abo bantu barishukaga bakibwira ko bifitemo ubushobozi bwo kwiyubakira ubumwe(kuvuga rumwe) bushingiye ku kubona ibintu kimwe no gushyira imbaraga zabo zose mu mushinga umwe rukumbi ushingiye ku bwibone gusa.
Niba Imana yarafashe icyemezo cyo kubyivangamo ikamanuka mu ijuru igasobanya indimi zabo, bagatangira kuvuga indimi nyinshi zinyuranye nk’izikoreshwa mu isi muri iki gihe, ni uko umushinga wabo umwe rukumbi wagombaga kubazanira amakuba : « le danger de la pensée unique », « le drame du projet unique » : l’impossible unité dans l’uniformité !
Pentekosti nshya yaje gukosora no kuzuza Babeli :
Abantu bahuriye i Yeruzalemu baje bavuga indimi zinyuranye zikoreshwa mu bihugu byabo. Igitangaza cya Pentekosti cyerekana imbaraga za Roho-Muhoza ni uko Intumwa zivuga ururimi rwazo, abantu bose bakumva ubwo butumwa mu ndimi zabo bwite. Mu by’ukuri intumwa ntabwo zavugaga izindi ndimi ! Bavugaga Icyarameya cyabo. Gusa kubera ko bavugaga amagambo yuje agakiza babwirijwe na Roho Mutagatifu, « buri wese yabyumvaga mu rurimi rwe bwite » (Ibyakozwe n’Intumwa : 2,6).
Ubwo butumwa bwiza buhuza abantu basanzwe batavuga rumwe . Abiyemeje kwakira no kubaha ubudasa bwabo (ubudasa mu bitekerezo, ku nkomoko, ku bwobo, ku mutungo….) kandi bakemera kubana mu mahoro nibo bagera ku « ubumwe n’ubwiyunge nyakuri» kandi burambye . « L’unité dans la diversité », ni wo mugambi w’Imana ku bantu bose batuye iyi si.
I BABELI abantu bamenye ko batandukanye(diversité), kuri Pentekosti bavumbura ko ubumwe nyabwo bwubakiye ku budasa(Unité dans la diversité).
III. NI IKI UBU BUTUMWA BWAFASHAHO ABANYARWANDA BO MURI IKI GIHE ?
Uko u Rwanda rubayeho muri iki gihe cya « HUMIRIZANKUYOBORE » irenze igipimo, biragaragarira buri wese ko rwahindutse wa murwa wa BABELI. Dufite ubutegetsi bwubakiye kuri « principe » yo « kwiyemera no kwishongora » gusa ! Ni ubutegetsi bushaka gukuraho ubudasa bw’Abanyarwanda, ku ngufu. Burasiba amoko mu mpapuro hagasigara ubwoko bumwe gusa bwanditswe no mu mategeko :« Jenoside yakorewe abatutsi » ! Nta Bahutu bakiriho (=hariho Abajenosideri), nta Batwa bakivugwa(=havugwa Abasigajwinyumanamateka) !
Umushinga ni umwe gusa, ni ugutora IKIMANUKA Paul Kagame, ngo ni we wenyine wavukiye gutegeka u Rwanda !
Igitekerezo ni kimwe gusa : ibyifuzo (caprices) bya Paul Kagame, ngo ni byo kuri konyine, ngo niryo tegeko, ubibona ukundi ngo ni IGIPINGA, ngo ni umwanzi w’igihugu ugomba gufungwa, agatorongezwa cyangwa akicwa.
Ingengabitekerezo y’Ubumwe n’ubwiyunge iririmbwa n’Abamotsi b’Ingoma ya Babeli nshya yubakiye kuri izi nkingi :
(1)Ubwinshi bw’Abahutu bo mu Rwanda n’i Burundi ni ikibazo gikomeye : bose uko bangana bagomba kwitwa Abajenosideri , bagafungwa, bakamburwa ibyabo, hakicwa benshi bashoboka. Abasagutse bagahorana ipfunwe ntibagire ijambo mu gihugu.
(2)Abahutu bashatse gutangiza umushinga mu Rwanda bagomba kugira Umututsi w’indobanure ubayobora, akabategeka,akabarya imitsi, naho ubundi nta byangombwa bya leta bahabwa.
(3)Umututsi wihangishaho ibyo kuvuga ukuri no kurwanya akarengane , nta mwanya afite mu Rwanda, ngo agomba guteshwa agaciro, akamburwa ibye, agafungwa,akaburirwa irengero.
(4)Mu nzego zose z’ubuzima n’ubuyobozi bw’igihugu, indangagaciro zasimbujwe ibikorwa by’umubiri : « ubusambanyi, ubuhabara, ubwomanzi, gusenga ibigirwamana, kuroga, kwangana, gukurura intonganya, ishyari, uburakari, kwikuza, amazimwe, amakimbirane, inzika, ubusinzi, ubusambo, n’ibindi nk’ibyo ».
Imbere y’akaga nk’aka igihugu cyacu kirimo, AbaKristu b’Abanyarwanda ntibakwiye gukomeza kwituramira ngo bibwire ko basenga mu kuri ! Bakwiye rwose kurwana inkundura kugira ngo « Roho w’Ukuri » afate ubuyobozi bw’imitima.
Akarengane gakabije kari mu Rwanda nikatavugwa ngo kamaganwe, nta mutuzo, nta mutekano,nta mahoro arambye abanyarwanda bateze kuzageraho.
Ntabwo umugabane urenga 85% by’abenegihugu bashobora kubaho basuzugurwa, batagira ijambo, bacurwa bufuni na buhoro …ngo hanyuma abantu baze batubeshye ngo bari mu kubaka ubumwe n’ubwiyunge.
Ntabwo Kagame azaduhindura Inkomamashyi n’Abagererwa mu gihugu cyacu ngo dukomeze tugume mu mujishi, ngo turakorera « Leta y’Ubumwe » ! Ubumwe bwahe bwo kajya !
Kuba benshi mu bavuga ko bayobotse Kristu bakomeje kwituramira imbere y’akarengane nka kariya ni ikimenyetso simusiga cyerekana ko iyobokamana ryacu rikigerwa ku mashyi ! Imana ntiyemera ubucakara bw’abana bayo. Roho Mutagatifu intumwa zahawe kuri Pentekosti si Roho w’ubwoba ni Roho utanga imbaraga zo guhagarara ku maguru yombi tukaba « Abahamya »(martyrs) b’ukuri, byaba ngombwa tukemera ko n’amaraso yacu yamenwa!
« Le danger de la pensée unique au service d’une dictature ethnique féroce » nicyo cyago gikomeye kuruta ibindi cyugarije u Rwanda muri iki gihe. Umuhanzi yabiririmbye neza agira ati « iminzi y’inzangano mu bantu ni ukutagira ubwigenge », mu bitekerezo no mu bikorwa !
Nifurije umunsi mwiza wa Pentekosti abarambiwe politiki ya humurizankuyobore ya Kagame n’Inkotanyi ze.
Nifurije Roho w’imbaraga abifuza kugira uruhare mu mpinduka nziza u Rwanda rukeneye.
Ndifuriza PENTEKOSTI nshya Abanyarwanda bakeneye Roho ubamara ubwoba, akabaha kuba ABAHAMYA.
Iyi Pentekosti nyituye abashaka ko indangagaciro nzima arizo zagenga u Rwanda rw’ejo.
Uwanyu Padiri Thomas NAHIMANA.


c: text/html

text:
“ESE TWEMERA KO TURI ABAVANDIMWE?”
Inyigisho yo ku wa kabiri w’icyumweru cya II cy’Igisibo
Amasomo: Iz 1,10.16-20; Mt 23,1-12
Yezu naganze iteka.
Bavandimwe, muri uru rugendo turi gukorana na Yezu, twerekeza kuri Pasika ye, naterura ngira nti: “Buri wese natuze maze azirikane iyi mpuruza: Umwigisha wacu ni umwe gusa, naho twebwe tukaba turi abavandimwe”. Iyi ngingo ntidukwiye kuyinyereraho twihitira ahubwo nitubere akanya ko kwibaza uko tubanye hagati yacu nk’abantu dusangiye gupfa no gukira. Ese koko ubukristu bwageze aho butubyarira ubuvandimwe Yezu yatubwiye? Yezu ati: “Mwese mukaba abavandimwe”. Iyi mpuruza iraremereye kandi idukomerera turi benshi, mu kuyishyira mu ngiro.
Mu ivanjili ya none, Yezu yifatiye ku gahanga abayobozi b’umuryango w’Imana, ari bo abafarizayi n’abigishamategeko, abagezaho amagambo akakaye. Ariko n’ubwo yabwiraga abayobora imbaga, natwe abagize iyo mbaga yagize icyo adutangariza, kuko twese hamwe tugize umuryango w’Imana. Ni ngombwa rwose kwishungura twebwe ubwacu, dore ko ushunguye undi, asanga ari inkumbi gusa. Kwigiramo ubuvandimwe rero, bisaba kwireba, kwishungura tukikuramo inkumbi, maze tukabona uko tugarukira Imana kandi tukabana kivandimwe.
Icyerekana ko bitoroshye kumva ko turi abavandimwe bafite Umubyeyi umwe, Data wa twese uri mu ijuru, kandi tukagira Umwigisha umwe gusa ari we Yezu Kirisitu, ni uko usanga imvugo yacu ihabanye n’ingiro.
Rwose biroroshye kubwira abandi, ukabigisha udategwa, zigata inyana, benshi bagafashwa kandi bagafata umwanzuro wo kugendera ku nyigisho bahawe pe. Nyamara wagaruka mu buzima busanzwe bw’uwari wemeje bose, ugasanga ibyo yavugaga, yababwiye akabemeza, iwe ari umugani, mu mvugo nziza ari ihurizo mu yandi. Aho rero Yezu nk’Umwigisha nyakuri yatugiriye inama ati: “Abigishamategeko n’Abafarizayi bicaye ku ntebe ya Musa. Nuko rero, nimukore kandi mukurikize icyo bababwira cyose, ariko ntimukigane imigenzereze yabo, kuko bavuga kandi ntibakore”.
Ni kenshi benshi bitugora kwihanganira intege nke n’amakosa y’abo tubana, duturanye, dukorana ntaretse n’abo duhuje isano y’amaraso. Ibyo kandi uzabisanga mu bakuru n’abato kimwe n’abayobora ndetse n’abayoborwa. Muzasanga mu mibereho yacu, dukunze gusaba abandi gutunganya ibyo tubona bidukomereye, nyamara batabasha kubirangiza uko byitezwe, tukabacira urubanza rukakaye, dore ko uruvuga undi rutagorama. Yezu duhore hafi, maze Roho wawe atwuzuremo, nuko twihatire kuba urugero rw’abo turi kumwe. Nk’uko iyo twakosheje usanga twihutira gusaba kumvwa no kubabarirwa, natwe tujye twihatira kubikorera abandi, dusaba Imana kuduhozaho impuhwe n’urukundo.
Mu bitubuza kuba abavandimwe hari ikintu kibidufashamo. Nta kindi ni ukwishushanya, ari byo kwiyerekana binyuranye n’ uko turi. Ku mugani w’urubyiruko ngo “Shyiramo imiyaga cyangwa se ngo: reka dutwike, twimanukire”. Izo mvugo zerekana, kubaho umuntu adahereye ku kuri k’ubuzima cyangwa imibereho. Harimo koroshya ibintu, umuntu wamucyaha akakubwira ko atari ngombwa. Ikindi ni ukwireba ukareba n’inyungu zawe gusa utitaye ku gikwiye kandi kiboneye, erega isi dutuyeho idusaba ibyo abakuru batubwiye ngo uyibamba ntakurura, kuko ejo utazi icyo ikuzigamiye. Jya uzirikana ko utayiriho wenyine, kandi ko idatwikiriye buri wese ashobora kunyagirwa.
Ibyo rero ni byo twabwiwe ngo tubyitondere, kuko dukunze kwibeshya no kuba impumyi, tukibuka uko twakagenje igihe cyadushiranye. Kubera ko uwikuza wese azacishwa bugufi, na ho uzicisha bugufi azakuzwa. Iyo mpanuro ya Yezu ni ukuri nyakuri, kuko kenshi tugenda twibonera ingero, z’abishyize hejuru, bikarangira bibayobeye, icyubahiro n’ubwema bigashonga, ndetse n’abo basangiye isano y’amaraso ugasanga ntibishimira kumva aho abo bantu bavugwa.
Niba koko dushaka kumva ko turi abavandimwe, nimucyo tuzirikane ubuhanuzi Izayi yatugejejeho ngo butubere akanya ko kumenya igikwiye mu buzima bwacu hano ku isi, kugira ngo turonke ubutoni ku Mana kandi natwe hagati yacu tubeho nk’abavandimwe kuko ntawe umenya icyo iminsi imwokereje aka wa mugani ngo: uwo isi itarakaranga iba ikimushakira ibirungo.
Impanuro rero Izayi aduha nitugarura mu murongo wo kubana kivandimwe. Arahamagarira buri wese, kwisukura, gucika ku bikorwa bibi byose, kutongera kugira nabi, kwimika ubutabera, kurenganura urengana kandi tukabera ingabo umupfakazi n’imfubyi. Niba tunangiye umutima maze tugakomeza kuba ibigande, urupfu ruzatwahukamo rudukindagure.
Turahirwa kuko dufite Umubyeyi udukanda urudacuya kandi akaba yaraduhaye Umwigisha w’ukuri Yezu. We uhora uduhanura kugira ngo tugire imibereho itunganye kandi izanira buri wese umugisha n’amahoro. Ikibazo gikomeye ni uko dukerensa guhungira kuri we, maze ugasanga twiringiye ubwenge n’ubutunzi twibitseho, kandi ibyo twariboneye ko nta kavuro iyo amagara arimo agucika.
Twese duharanire kuba abana Imana ikunda kandi ihora yishimiye, maze Yezu atubere Umwigisha n’Umuyobozi, ntabwo tuzicuza ko ari we twashyizemo urukundo n’amizero yacu. Amina
Padiri Anselimi MUSAFIRI

robotstxt: allowed

filter: keep


text:
Abaturage bafite ubutaka ahateganyijwe kuzubakwa icyambu bo mu karere ka Karongi, Umurenge wa Bwishyura, Akagari ka Gasura barataka inzara batejwe no kuba barabujijwe kugira icyo bayakoreramo none amezi akaba abaye 4. Ni mu gihe Ubuyobozi bw’Akarere buvuga ko amakuru bwahawe na RTDA ari uko aba baturage baba bihanganye Icyumweru cy’Icyunamo kikabanza kikavamo.
Aba baturage bose icyo bahurizaho n’uko kutagira uburenganzira ku masambu yabo muri iki gihe cyose byabahombeje, ndetse bakaba bataka inzara.
Nsanzimana Bahati ati “Njyewe n’umuntu mpagarariye ku isambu ye yaguze ndetse ibyateganywaga kuyikoreramo ntibyakozwe kuko baje kutubarira batubwira ko tutemerewe kugira icyo dukoreramo, nti wahingamo, mbese ubu byaraducanze. Kuva batubarira nta n’umwe uragaruka kudusinyisha ngo batwishyure kuko iminsi imaze kuba 120 kandi itegeko riteganya iminsi 90.”
Habimana Ildephonse ati “Ayo mezi yose ashize baratubariye, ntibanatubwiye ayo batubariye kuko uyamenya baje kugusinyisha, ukaba ntan’umushinga runaka wategurira mu isambu yawe, kandi ariyo yari isanzwe igutunze.”
Habimana akomeza avuga ko bafite inkeke z’uko babwiwe ko nubutaka bwabo RTDA ishaka kubutesha agaciro ikababarira ku giciro kitari mu igazeti ya Leta, yaba we na bagenzi be bose bemeza ko nibatabarirwa ku giciro cyo mu igazeti ya Leta batazacyemera.
Nishimwe Claudine ati “Mfite impungenge z’uko igihe gishize ari kinini kuko itegeko rivuga ko iyo iminsi 90 ishize umuntu aba yemerewe kuba yajya mu isambu ye akagira ibyo ayikoreramo kuko ataba ariwe wadindije ibikorwa. Nari naratse inguzanyo ya Banki ngiye kororeramo amatungo none iminsi ibaye 120 banki inyishyuza inyungu kandi umushinga utaranatangira, nshobora no kubaka bagahita baza ngo senya.”
Nishimwe akomeza avuga ko baterewe imbago mu masambu none uko bakomeza gutinda kubishyura nabo ariko bakomeza kugwa mu gihombo.
Niragire Theophile, Umuyobozi w’Akarere ka Karongi wungirije ushinzwe iterambere ry’Ubukungu yahangarije Rwandanews24 ko amakuru yo kuba aba baturage barabariwe ntibishyurwe kizwi ariko ko kizaba cyakemutse mu minsi ya vuba.
Ati “Ayo makuru n’impamo abaturage barabariwe ariko RTDA ivuga ko izabanza kuza kureba nimbi ibyo babariwe aribyo kugira ngo basinyishwe, ndetse inatanga icyizere ko nyuma y’Icyunama bitarenze ukwezi kwa Mata aba baturage bazaba bamaze kwishyurwa.”
Niragire akomeza ahumuriza abaturage akababwira ko Igiciro kigenwa n’Itegeko aricyo kizakurikizwa abaturage batagakwiriye guhangayikira ibiciro bazishyurwaho, ndetse ko abatazabyishimira bazagana Ubuyobozi bukabafasha.
Ibiciro bigaragazwa n’igazeti ya Leta yo kuwa 08 Ugushyingo 2018, byakozwe n’Urugaga rw’abakora umwuga w’igenagaciro ku mitungo itimukanwa mu Rwanda (IRPV) rwitwa “Urugaga” bigaragaza ko Metero kare y’ubutaka bwo mu kagari ka Gasura buri ku mafaranga ibihumbi 20,153Frw, ibi bikaba aribyo bituma Niragire Theophile, Umuyobozi w’Akarere wungirije ahumuriza aba baturage ababwira ko batagakwiriye guhangayikira ibiciro kandi bataranabasha kubisinyira.


text:
Mu rwego rwo gushishikariza abaturage kwitabira gutanga umusanzu w’ubwisungane mu kwivuza, Umurenge wa Mugina nturabona uwukura ku ntebe.
Mu Mpera z’icyumweru gishize cya Taliki ya 12 Kanama 2016, urutonde rw’uko imirenge ihagaze mu kwishyura ubwisungane mu kwivuza, ruragaragaza umurenge wa Mugina nk’umurenge ukomeje guhiga indi muri iyi gahunda y’ubwisungane mu kwivuza(Mutuelle de Sante).
Ku nshuro ya kabiri mu byumweru bibiri bikurikirana, umurenge wa Mugina ukomeje kwanikira indi mirenge igize aka karere. imwe mu mirenge, igaragaza imbaraga yashyize mu gikorwa cyo gushishikariza abaturage kwishyura ubwisungane mukwivuza ariko kandi hakaba indi nayo imeze nkiyamaze kwiyakira mu myanya y’amanota ari munsi ya 50% mu cyumweru gishize.
Mugihe mu cyumweru cya taliki ya 5 Kanama 2016, imirenge itatu muri 12 ariyo yari hejuru ya 50% isigaye ikaba munsi ya 50%, kugeza ubu imwe mu mirenge yagaragaje impinduka mugukora ubukangurambaga kuko imirenge yikubye 2 ikaba itandatu muri 12 iri hejuru y’ikigero cya 50%.
Udahemuka Aimable, umuyobozi w’akarere ka kamonyi, yatangarije intyoza.com ko hari gushyirwa imbaraga nyinshi mubukangurambaga bw’iki gikorwa, avuga ko no murwego rwo kurushaho gukora no korohereza abaturage mugihe abakozi bamwe babonye ikiruhuko ngo bo ntacyo bagize.
Avuga ko bagiranye inama n’abayobozi b’imirenge bagasabwa gushyiramo imbaraga kuko ntacyo bakora mugihe umuturage yaba atabasha kubona uko yivuza abaye ahuye n’uburwayi, kuba Umurenge wa Mugina ariwo ukomeza kwanikira indi, Udahemuka yavuze ko ari ibisanzwe.
Udahemuka, ahamya ko imbaraga zashyizwe muri iki gikorwa, kuba mu nama y’umutekano yaguye barafashe umwanya wo kwicarira iki kibazo hamwe n’abo bireba, ahamya ko hari impinduka ziganisha aheza zizagaragara mu mirenge yose igize akarere ayobora muri Raporo itaha.
Muri iki cyumweru cyatangiye taliki ya 15 Kanama 2016, Nkuko Umuyobozi w’akarere ka Kamonyi Aimable Udahemuka abihamya, hitezwe ko imibare ishobora kuzamuka ku bw’ubukangurambaga bwakozwe hamwe no kwigomwa kubayobozi bagakora ku munsi w’ikiruhuko bagira ngo bakire abaturage babafashe mu kubaha Serivise ijyanye no kwishyura ubwisungane mu kwivuza.
intyoza.com


text:
Ni ibitabo birimo ibimaze igihe byanditswe ariko byagaragajwe nk’ibyafashije benshi guhindura ubuzima haba mu myitwarire, imikorere, imibereho n’ibindi.
Atomic habits
Atomic habits ni igitabo cyasohotse muri 2018 cyanditswe na James Clear. Ni igitabo kivuga ku mico igiye itandukanye abantu tugira, uko umuntu yiyubakamo imico myiza ndetse n’uko umuntu yasenya imico mibi afite muri we.
Ni igitabo cyaryohera umuntu ufite umuco runaka wamunaniye kureka cyangwa se kuvaho.
The subtle art of not giving a f*ck
Ni igitabo cyasohotse muri 2016 cyanditswe na Mark Manson. Iki gitabo kivuga ku buryo umuntu ashobora kugira ubuzima bwiza. Umwanditsi yerekana uburyo abantu bateshwa umutwe n’ibintu bitari ngombwa cyane mu buzima kandi bidakwiriye kudutakariza umwanya.
Mark Manson avuga uburyo umuntu ashobora kwirinda kwita ku bintu bidafite umumaro mu buzima ndetse n’ukuntu abantu bakwiriye kureba isi n’ubuzima mu buryo butandukanye nubwo basanzwe babireberamo.
The psychology of money
Iki gitabo cyasohotse muri 2020 cyanditswe na Morgan Housel, aho aba avuga uburyo umuntu ashobora gukoresha amafaranga ye mu buryo bwamwungukira.
Morgan avuga ku bijyanye no gushora imari, kuzigama ndetse nuburyo bwo gukoresha amafaranga mu buzima bwa buri munsi.
12 rules for life
Iki gitabo cyasohotse muri 2018, kikaba cyaranditswe n’umuhanga mu bijyanye n’imitekerereze ya muntu Jordan Peterson. Muri iki gitabo umwanditsi yerekana ko ubuzima bugizwe n’ibyiza n’ibibi.
Peterson agaragaza uko umuntu yakwitwara mu buzima bishingiye ku buhamya bwe bwite, ku mahame y’imyitwarire, imitekerereze ya muntu, idini n’ibindi.
Ikigai: The Japanese secret to living a long life
Ikigai ni igitabo cyasohotse muri 2016 cyanditswe na Francesc Miralles na Hector Garcia. Muri iki gitabo aba banditsi berekanye imwe mu mibereho y’abayapani ituma baramba igihe kirekire kurusha abandi ku isi.
The One thing
Ni igitabo cyasohotse muri 2012 cyanditswe na Gary W. Keller na Jay Papasan. Ni igitabo kivuga ku buryo uburyo umuntu ashobora koroshya akazi afite mu gihe yibanze ku kintu kimwe cya ngombwa kiza no gufasha ibindi mu kazi.
The third door
Alex Bayan wanditse iki gitabo, yakurikiranye bamwe mu bantu bakomeye ku isi nka Bill Gates, ashakisha icyatumye bagera aho bageze.
Mri iki gitabo yandika uburyo umuntu ashobora kugira intsinzi nk’iyabo akagera kure. Cyasohotse muri 2018.
How to stop worrying and start living
Ni igitabo cyanditswe na Dale Carnegie gisohoka mu 1948. Ni igitabo gishishikariza abagisoma gushaka amahoro mu mutima bakabaho badahangayikishijwe n’ejo hazaza.
Man’s search for meaning
Ni igitabo cyangitswe na Viktor Frankl gisohoka muri 1946. Muri iki gitabo Viktor Frankl avuga ibyamubayeho nk’imfungwa mu nkambi zakusanyirizwagamo Abayahudi ‘concentration camps’ byakorwaga n’Abanazi mu gihe cy’intambara ya Kabiri y’Isi Yose.
Umwanditsi asobanura uburyo yakoresheje kugira ngo agumane ubuzima bwo mu mutwe bwiza, harimo kwiha intego yakwiha mu buzima imushimishije ndetse akanatekereza uburyo yayigeraho.


text:
Eritrea: Leta yarekuye imfungwa 28 z’Abahamya ba Yehova
Leta ya Eritrea yarekuye abantu 28 bagize itsinda ry’Abahamya ba Yehova nyuma yo gufungwa igihe kitazwi.
Mu 1994 ubwenegihugu bwose bw’abayoboke b’iryo dini ry’Abahamya ba Yehova bwavanyweho kuko batemewe, kandi abayoboke b’iri dini iyo bafatwaga bafungwaga nta rubanza rubayeho ndetse bagafungwa igihe kitazwi hakaba n’abapfira muri gereza.
Imwe mu mpamvu zatanzwe zituma aba Bahamya ba Yehova bafungwa ngo ni ugusuzugura itegeko ry’igihugu bakanga kujya mu gisirikare, mu gihe ubundi biba ari itegeko ku munyagihugu wese.
Mu itangazo iri dini bivugwa ko ritemewe mu gihugu cya Eritrea ryasohoye, riravugako abayoboke baryo barekuwe nyuma yo gufungwa igifungo kitazwi ariko kiri hagati y’imyaka 5 na 26.
Perezida Isaias Afwerki wa Eritrea, nyuma yo kujya ku butegetsi mu mwaka wa 1994, ni we wambuye Abahamya ba Yehova uburenganzira n’ubwenegihugu bwabo ubwo iki gihugu cyari kimaze kubona ubwigenge.
Kuva icyo gihe kugeza magingo aya Abahamya ba Yehova ntabwo bemewe muri icyo gihugu, ndetse n’itegeko ryo kuba babemera ntirijya rivugwa.
Eritrea ni kimwe mu bihugu biza imbere ku mubumbe bivugwamo ikandamiza n’igitugu ku baturage, aho nta murongo n’umwe wa politiki ishingiye kuri demukarasi ubaho mu gihugu.
Nta matora cyangwa inteko ishinga amategeko bibaho ndetse nta n’umushinga w’itegeko nshinga ugenderweho cyangwa ushyirwa mu bikorwa.
Amadini atatu yonyine ni yo yemewe mu gihugu, harimo idini ya gikirisitu ya Orutodogisi, idini ya Isilamu na yo y’Abasuni gusa n’itorero ry’Abaluteriyani.
Ibitekerezo ( 1 )
Kuba Erythrea yarabafunze ibaziza kwanga KURWANA,byerekana ko ari abantu bakunda amahoro nkuko Yezu yasize abisabye Abakristu nyakuri bose.Yababujije Kurwana,ahubwo abasaba Gukunda abantu bose,harimo n’abanzi babo nkuko Matayo 5,umurongo wa 44 havuga.Ndetse avuga ko abantu bose barwana bazicwa ku munsi wa nyuma nkuko Matayo 26,umurongo wa 52 havuga.Yasize avuze ko Abakristu nyakuri bazangwa n’isi yose,ko bazafungwa ndetse bakicwa kubera kumwumvira.Mwibuke ko Ijambo ry’Imana rivuga ko tugomba kumvira Imana kurusha abantu.Niba abantu bagutegetse KWICA kandi Imana ibitubuza,ugomba kwanga.Nubwo abantu bagufunga cyangwa bakakwica,Imana izakuzura ku munsi wa nyuma.Ni Yesu ubwe wabivuze.


text:
1102 Gel Coat Resin ubwoko bwa acide isophthalic
Ibicuruzwa birambuye
Ibicuruzwa
UMUTUNGO
• 1102 Ikoti rya Gel ifite imbaraga zo guhangana nikirere cyiza, imbaraga nziza, gukomera no gukomera, kugabanuka guto, no gukorera mu mucyo neza.
GUSABA
• Irakwiriye kubyara uburyo bwo gutwika brush, igishusho cyo gushushanya hejuru hamwe nuburinzi bwibicuruzwa bya FRP cyangwa ibikoresho by’isuku, ect
KUBONA UMUNTU
Inama: Ikizamini cya Gel igihe: 25 ° G kwiyuhagira amazi, ongeramo 0.9g T-8M (Newsolar, l% Co) na o.9g MOiAta-ljobei) kuri 50g resin.
UMUTUNGO W'IKORANABUHANGA
MEMO: Igipimo cyimikorere yumubiri wa resin: Q / 320411 BES002-2014
Gupakira no kubika
• Gupakira ikote rya gel risin: kg 20 net, ingoma yicyuma
ICYITONDERWA
• Amakuru yose ari muri uru rutonde ashingiye ku bizamini bisanzwe bya GB / T8237-2005, gusa kubisobanuro;birashoboka gutandukana namakuru yukuri yikizamini.
• Muburyo bwo gukora bwo gukoresha ibicuruzwa bya resin, kubera ko imikorere yibicuruzwa byabakoresha bigira ingaruka kubintu byinshi, birakenewe ko abakoresha bipimisha mbere yo guhitamo no gukoresha ibicuruzwa bisigara.
• Ibisigarira bya polyester bidahagije kandi ntibigomba kubikwa munsi ya 25 ° C mugicucu gikonje, kugendana mumodoka ya firigo cyangwa nijoro, birinda izuba.
• Imiterere iyo ari yo yose idakwiye yo kubika no gutwara bizatera igihe cyo kuramba.
AMABWIRIZA
• 1102 gel coat ikariso ntabwo irimo ibishashara na moteri yihuta, kandi irimo inyongeramusaruro ya thixotropique.
• Ifumbire igomba gutunganywa muburyo busanzwe mbere yo kwitegura kuzuza ibisabwa byubaka ikoti rya gel.
• Icyifuzo cyamabara yerekana: idasanzwe ikora amabara ya kote ya gel, 3-5%.Guhuza no guhisha imbaraga za paste yamabara bigomba kwemezwa nikizamini cyo murwego.
• Basabye sisitemu yo gukiza: umwihariko udasanzwe wo gukiza kuri kote ya gel MEKP, 1.A2.5%;kwihuta bidasanzwe kuri kote ya gel, 0.5 ~ 2%, byemejwe nikizamini cyo murwego mugihe cyo gusaba.
• Basabwe urugero rwikoti rya gel: ubunini bwa firime itose 0. 4-0.6tmn, dosiye 500 ~ 700g / m2, ikoti ya gel iroroshye cyane kandi yoroshye kubyimba cyangwa kuyishyira ahagaragara, kubyimbye cyane kandi byoroshye guhunika
gucamo cyangwa ibisebe, ubunini butaringaniye kandi byoroshye kuzamuka Iminkanyari cyangwa ibara ryigice, nibindi.
• Iyo gel ya kote ya gel idafatanye mumaboko yawe, inzira ikurikira (layer reinforment layer) irakorwa.Kera cyane cyangwa bitinze, biroroshye gutera inkeke, guhura na fibre, amabara yaho cyangwa gusibanganya, kurekura ibumba, gucamo, gucamo nibindi bibazo.
• Birasabwa guhitamo 2202 gel coat ikariso yo gutera.


text:
Incamake ku Mateka ya Paruwasi
Paruwasi Kacyiru yitirize Bikira Mariya Umubyeyi w’Impuhwe yashinzwe kuwa 29 Kanama 2004. Yabanje kuba ari Centrale ya Ste Famille, abakristu basengera muri salle yari iya CSR muri quartier y’abaturage mu mwaka w’1987-90.
Mu mwaka w’1991-2002 nibwo yimukiye ahubatswe icumbi rya Musenyeri kuko ariho hari hateganyijwe icyicaro cye n’ubu gitegerejwe. Abakristu bagasengera muri salle yayo bakajya babona misa kabiri mu cyumweru. Nyuma abakristu biyubakiye aho bazajya bumvira Misa ari yo Kiliziya ihari ubu. Mu mwaka w’2003 yabaye Quasi Paruwasi Kacyiru ihabwa Umupadiri Anastase NZABONIMANA.
Ku itariki 29/8/2004 nibwo Musenyeri yaje kuyiha umugisha abakristu barayitaha aribwo yaragijwe Bikira Mariya Umubyeyi w’Impuhwe. Ikaba yizihiza umunsi mukuru ngaruka mwaka wayo buri 25/03.
Paruwasi Kacyiru iri mu mujyi wa Kigali igizwe n’Umurenge wa Kacyiru wose ari nawo Paruwasi yubatswemo n’ibindi bice by’umurenge wa Kimihurura, Remera , Kinyinya, Bumbogo na Gisozi. Iyo mirenge yose ikaba iri mu Karere ka Gasabo. Ikikijwe n’Amaparuwasi Remera na Gishaka iburasirazuba, Kabuye na Ste Famille iburengerazuba.
Igizwe kandi na masantrali ane ari yo Kacyiru( 91), Kagugu (35), Kinyinya (33) na Nyarutarama (19). Ikaba ituwe n’abaturage : 70.567. Abakristu ?
Abapadiri bayobora paruwasi
1. Padiri Martin UWAMUNGU
2. Padiri Jean de Dieu NSHIMIYIMANA
3. Padiri Polycarpe NZAYISENGA
4. Padiri Protais SAFI
Adresse :
BP 442 KIGALI.
Tél. : 0783300370
E-mail :umubyeyiwimpuhwe@gmail.com


text:
Rwamagana: Barishimira intambwe imaze guterwa mu gufatira amafunguro ku ishuri.
Mu kwizihiza umunsi wo gufatira ifunguro ku ishuri, Akarere ka Rwamagana kawizihirije mu Murenge wa Karenge, ku Rwunge rw’Amashuri rwa Karenge. Gufatira ifunguro ku ishuri byafashije abana ari umukire n’umukene mu kugira ubusabane, urukundo no kuzamura imitsindire.
Mukamunana Stephanie ni umubyeyi urerera mu Rwunge rw’amashuri rwa Karenge aravuga ko gufatira ifunguro ku ishuri hari inzitizi bajyaga bahura nazo byabarinze. Ati “Byabangamiraga abana kuko bicwaga n’inzara bagasanga ababyeyi rimwe na rimwe twiriwe mu mirimo, bagasanga tutarateka”.
Ikindi ngo nuko gucunga imyifatire y’abana biriwe mu rugo byaba imyitwarire yabo yaragoranaga, ugasanga mu mayira barakererwa ndetse n’umusaruro mu myigire ubu urasa nuzamukaho ntabwo ari kimwe na mbere bataha kurya mu rugo.
Stephanie aragira inama ababyeyi batarumva ibyiza byo gufatira ifunguro ku ishuri ko ari byiza kuko bitanga umusaruro, ireme ry’uburezi ku mwana rikazamuka, akaba ashimira Leta k’ubufasha ibashyiriraho.
Nirere Gaudence atuye mu mudugudu wa Kanyangese mu Kagari ka Nyabubare, yiga mu mwaka wa 5 mu ndimi aravuga ko mbere iyi gahunda itaraza, habagaho gutsindwa nk’umwana wo mu wa gatandatu kugira ngo atahe mu rugo agaruke akurikirane amasomo byaragoranaga cyane. Akaba ashimira iyi gahunda yo gufatira ifunguro ku ishuri kuko bituma biga neza, bikabarinda kunyanyagira hanze.
Hatangimana Joseph, wiga mu mwaka wa kane arasobanura uburyo iyi gahunda bayakiriye. Ati “iratworohereza igatuma twiga amasomo y’ikigoroba dutuje kuko tuba twariye n’amasomo tukayakurikira neza”.
Joseph aragaya ababyeyi badatanga amafaranga yo gufatira ifunguro ku ishuri kandi bafite ubushobozi, akumva ko hakwiriye ubukangurambaga kubatarumva ibyiza byaryo.
Umuyobozi w’Akarere ka Rwamagana aravuga ko ari ikibazo nk’umwana ugera mu rugo ntagire icyo asanga. Ati “ni ikibazo nk’umwana akagera mu rugo akagaruka ntacyo ashyize mu nda cyangwa se ababyeyi bamwe na bamwe batagize amahirwe yo kubona amafunguro rime na rimwe nk’umwana ugasanga atabashije kubona amafunguro ntakintu gihari”.
Akomeza agira ati “icyo gihe bimuviramo kuza kwiga nta kintu yafashe ugasanga arimo ariga asinzira, ntago yagira icyo yumva mu ishuri niyo ya kwiga ntiyagira icyo yafata”.
Yasabye abarezi gukurikirana indyo yuzuye baha abana botoya bagikeneye gukura, kuzamuka mu gihagararo, no mu bwenge. Ati “kubera kudasobanukirwa usanga bamwe mu babyeyi bazi ko kugaburira aban aneza ari ukubaha ifiriti n’umuceri”.
Urwunge rw’amashuri rwa Karenge higiramo abana b’incuke 193, mu mashuri yisumbuye ni 857 naho mu yisumbuye ni 1739. Umubare w’abanyeshuri bose ni 2789, bose bafatira amafunguro ku ishuri.


text:
Korali Family of Singers bateguye igitaramo bitiriye ‘Umuryango Mwiza’
Rwamagana: Abaturage bahishuye uko uwari wapfuye yazuwe n’amasengesho
Mu Karere ka Rwamagana haravuga inkuru y’umubyeyi wapfushije umugabo we nyuma nawe agahita apfa ariko kubw’amasengesho akaza kuzuka.
Mu gitondo cyo kuri uyu wa Gatatu tariki ya 3 Kanama 2022, mu Mudugudu wa Gishike mu Kagari ka Kaduha, Umurenge wa Munyaga, haramukiye inkuru y’ibyishimo ariko y’amayobera yuko Murebwayire Christine wari wabitswe ko yitabye Imana, yazutse.
Mu baganiriye na Radiotv10 bavuga ko ku wa Mbere tariki 01 Kanama uyu mubyeyi yari yashyinguye umugabo we witabye Imana mu buryo bw’amarabira.
Bavuga ko nyuma y’umunsi umwe na we yaje kwitaba Imana, ndetse inkuru igasakara ko uyu mugore na we yashizemo umwuka, bigatuma hacika igikuba cy’uburyo aba bashakanye bombi basa nk’abapfiriye rimwe kandi bombi bapfuye n’impfu zidasobanutse.
Umwe ati “Byahise biteza ikibazo gikomeye mu baturage, bati ‘ukuntu abantu bahita bapfa mu rugo rumwe, bakava gushyingura bahita bajya gushyingura undi’ ni bwo abantu bahise bagira ikibazo gikomeye ariko ku bw’Imana yongeye guhembuka.”
Undi muturage avuga ko uyu mugore yazutse nyuma y’amasaha atanu bamubitse, ati “Rwose twari twarize kuko ni umubyeyi wacu n’uwagiye ejo ni umubyeyi wacu.”
Uwabonye uyu mubyeyi yemeza ko yari yashizemo umwuka, ati “Amenyo yari yafatanye, intoki zinaraye, amaguru yarambije ariko yazutse n’ubu aricaye tuje kumusura ubwa kabiri.”
Uyu Mubyeyi we ubwo yabazwaga niba hari ikintu yaba azi kubyamubayeho ariko avuga ko atabizi nawe yabibwiwe.
Ati “Nanjye ntabwo mbizi. Nari ndyamye ejo bahambye umusaza [umugabo we] ndaryama n’abari bantabaye twari turyamanye ni bo babashije kumbona, babonye ko ibintu byakomeye bahagamagara musaza wanjye ‘bati nimutabare na wa mukecuru na we arapfuye’ ubwo bahita bahamagara abanyamasengesho baransengera. Aho mpembukiye mbona ndi kumwe n’abakristu barimo basenga”
Avuga ko inshuti n’abavandimwe bari bagarutse gutabara, ati “N’uyu mwana yavuye i Rwamagana aje gushyingura.”
Umunyamabanga Nshingwabikorwa w’Umurenge wa Manyaga, Mukashyaka Chantal avuga ko uyu mukecuru atari yapfuye nkuko bivugwa ahubwo ko yari yagiye muri Coma kubera agahinda ko kuba yarapfushije umugabo we.
Ati “Umugabo we yarapfuye, umugore we ananirwa kubyakira kwa kundi umuntu ashobora kugira shock akajya muri Coma, uyu munsi rero yayivuyemo, ntabwo ari ugupfa.”
Src:Radiotv10


text:
Ibigo by’amashuri bifite impungenge zo kwakira abanyeshuri bitarababonera ibibatunga
Abayobozi b’ibigo by’amashuri ya Leta bigaburira abana ku ishuri, barasaba Minisiteri y’Uburezi (MINEDUC) kubifasha kubona amafaranga akoreshwa mu kubona ifunguro ry’abanyeshuri, kuko kugeza ubu ataraboneka.
Abo bayobozi babisabye mu gihe umwaka w’amashuri uzatangira tariki 26 Nzeri 2022, ibigo bitarabona amafaranga Leta ibigenera agomba gufasha abanyeshuri mu kubona ifunguro, ni amafaranga azwi nka ‘Capitation grant’.
Mu nama yahuje abayobozi b’ibigo by’amashuri n’ubuyobozi bw’ikigo cy’igihugu gishinzwe uburezi (REB) yabaye tariki 18 Nzeri 2022, abayobozi b’ibigo by’amashuri bagaragaje ikibazo cyo gutangira batarahabwa amafaranga, ndetse bamwe mu bavuga ko umugenzuzi w’imari abifata nk’uburangare kandi biterwa n’abayobozi ba sisiteme ya SDMS.
Umuyobozi ushinzwe uburezi mu Karere ka Rubavu, Simpeze Emmaneul yagize ati “Ubuyobozi bw’Akarere bugomba kwitaba umugenzuzi w’Imari ya Leta kubera twasabye amafaranga ya capitation grant dutinze kandi iyo twinjiyemo ntitwemerewe kuyasaba. Ubu nibafungura dutangiye gusaba tuzasanga kwaka amafaranga y’amezi ya Nyakanga na Kanama twarakererewe kuko sisiteme itari ifunguye.”
Bamwe muri abo bayobozi bavuga ko Leta yemerera amafaranga ya capitation grant ibigo by’amashuri amezi cumi n’abiri atangirana n’umwaka w’ingengo y’imari, ariko ikibazo abayobozi bahura nacyo ni uko ukwezi kwa karindwi, ukwa munani batemererwa kuyasaba no kuyahabwa, kandi bagomba kwitegura kwakira abanyeshuri mu kwezi kwa cyenda.
Umwe muribo yabwiye Kigali Today ko n’ubwo amashuri ubu agiye gutangira, ibigo bitarabona amafaranga.
Ati “Kuva mu kwezi kwa Karindwi, ntiturahabwa amafaranga ya capitation grant, ubu batwemereye kuyasaba kugeza mu mpera za Nzeri, bivuze ko n’ubwo tuzakira abanyeshuri tariki ya 26 Nzeri biragoye kubona icyo tugaburira abana.”
Uyu muyobozi avuga ko kudahererwa amafaranga igihe bitera igihombo.
Ibigo bya Leta n’ibifashwa na Leta bisabwa kugaburira abanyeshuri ku ishuri hagendewe ku mafaranga byahawe, bamwe mu bayobozi bavuga ko ari amafaranga makeya, mu gihe n’ababyeyi bamwe batajya batanga amafaranga yo kunganira atangwa na Leta.
Uyu mwaka Minisiteri y’Uburezi yashyizeho amafaranga y’ishuri ntarengwa ku bigo bya Leta ndetse igaragaza amafaranga ababyeyi bagomba kujya batanga yo gutunga abanyeshuri, abayobozi b’ibigo bavuga ko ari amafaranga makeya atajyanye n’ibiciro ku masoko.
Umwe ati “Ibiciro ku isoko bizamuka umunsi ku munsi, kandi ibigo by’amashuri bigenerwa amafaranga makeya bigatuma kugaburira abana uko bikwiye bigorana, cyane cyane iyo ari ugutanga amasoko kuko rwiyemezamirimo aba azi ko azishyurwa bitinze.”
Umuyobozi w’akarere wungirije ushinzwe imibereho myiza y’abaturage, Ishimwe Pacifique, yabwiye abayobozi b’ibigo ko bashobora kujya kugura ku masoko, ariko bo bavuga ko bitabakundira kubera amafaranga abageraho atinze.
Abayobozi b’ibigo baganiriye na Kigali Today batangaza ko umwana wiga mu mashuri y’incuke n’abanza ya Leta n’afafashwa na Leta, agenerwa amafaranga abarirwa mu bihumbi umunani (8,000 Frw) ku gihembwe, mu gihe abiga mu mashuri yisumbuye umunyeshuri agenerwa amafaranga 56 Frw ku munsi.
Ibitekerezo ( 1 )
Jyembona igitekerezo cyanjye aruko bashyiraho isoko ryibigo ryihariye Nkuko bigenda kungabo cg police cg hakagenwa aba supply bibigo bihariye bakagabanyirizwa imisoro. Kandi inkunga ya guverinoma igatangirwa igihe nahubundi biragoyepe


text:
Kamonyi: Gahunda ‘y’Umukuru w’umudugudu mu ishuri’ yitezweho gukundisha igihugu ababyiruka
Abana n’abarezi mu Karere ka Kamonyi baravuga ko gahunda y’umukuru w’umudugudu mu ishuri yagaruye kandi yimakaza ubumwe bw’abanyeshuri, ikanagira uruhare mu kurwanya ikibazo cy’abana bata amashuri.
Umukuru w’umudugdu mu ishuri atorwa mu bana batuye mu mudugudu runaka akabayobora haba ku ishuri cyangwa iwabo mu miryango, ku bana biga amashuri abanza n’ayisumbuye.
Iyi gahunda imaze umwaka itangijwe ngo yatumye abana barushaho gusabana, gufashanya hagati yabo, kurwanya amacakubiri n’urwikekwe, ndetse ishimangira gahunda ya Leta y’Ijisho ry’umuturanyi.
Iyi gahunda kandi yunganira gahunda isanzwe y’itorero ryo ku mudugudu, aho abana bigana mu ishuri bataha hamwe bahura bagakorera umukoro hamwe bakunganirana aho umwe afite intege nkeya.
Umunyambanga Nshingwabikorwa w’Umurenge wa Nyarubaka, Mudahemuka Jean Damascène watangije iyo Gahunda, ahamya ko gutora umukuru w’umudugudu na Mutwarasibo mu mashuri bifasha abana kugira uruhare mu burere bwabo, aho kumva ko byose bazabikesha mwarimu gusa.
Avuga kandi ko abana batangira kare kumva inshingano bafite no kuzishyira mu bikorwa no kwikurikiranira ubwabo ahari ikibazo bakunganirwa n’ababyeyi n’abarimu.
Agira ati “Umwana iyo abonye inshingano akiri muto tuba turimo kurema umutimanama we, akagira inshingano n’umumaro mu rungano mu gihe cye kandi akabikurana yaratojwe mu buryo bwo gufata icyemezo no kugira umumaro kandi akawugirira abandi”.
Yongeraho ati “Nta kundi twatoza umurage wo gukunda igihugu, kwihesha agaciro n’izindi ndangagaciro tudahereye mu bana bato, iyi gahunda kandi izarema urubyiruko rwacu muri wa muco w’ubukoranabushake aho bazakura biyumvamo kwitangira igihugu”.
Abana biga mu mashuri yisumbuye ku kigo cy’urwunge rw’amashuri rwa Musumba (GS Musumba) bavuga ko umukuru w’umudugudu mu ishuri abafasha gukorera hamwe, gufashanya no gukundana.
Umwe muri bo agira ati “Iyo baduhaye umukoro mu ishuri turafatanya, byagabanyije ikibazo cyo gutsindwa kuri bamwe. Iyo mwakoreye hamwe umusaruro uriyongera, amasomo aroroha tugasobanurirana, iyo tugeze mu rugo kandi tumenya uko buri wese yaramutse, ibibazo yagize byatumye ataza ku ishuri, kandi tugasura abana bagize ibibazo ku buryo n’uwavuye mu ishuri tumufasha kugaruka”.
Undi nawe agira ati “Iyo turi hamwe dukorera hamwe ntawe uvuga ngo uyu ni uwo kwa runaka, cyangwa avuka aha, twese tuba twunze ubumwe, twumva twishimiye kuba turi kumwe nta wishisha undi”.
Umuyobozi wa GS Musumba avuga ko kuva umukuru w’umudgudu mu ishuri yajyaho ikibazo cyo guta amashuri ku bana cyagabanutse cyane kuko bamenya amakuru y’impamo y’ibibazo umwana aba yarahuye na byo bayakuye ku bana bagenzi be baturanye, ibyo bigatuma ubuyobozi bw’ishuri bukurikiranira hafi.
Gahunda y’umukuru w’Umudugudu mu ishuri kandi igamije kunganira gahunda zindi nk’itorero ryo ku mudugudu, gushimangira ubumwe n’ubwiyunge mu babyiruka, kurwanya ivangura n’amacakubiri mu babyiruka no kwimakaza Ndi Umunyarwanda.
Ibitekerezo ( 1 )
Nshimishijwe cyane niyi gahunda yashyizweho y’umukuru w’umudugudu mu ishuri urumva ko yagize akamaro gakomeye mu Karere ka Kamonyi byumwihariko mu Murenge wa Nyarubaka,shimira cyane nabazanye iki gitekerezo.


text:
Abakoresha umuhanda Gahenerezo Huye ku murenge barasaba ubufasha ngo uyu muhanda ukorwe kuko wangiritse kuburyo bamwe mu batwara abagenzi kuri moto batakerekezayo bitewe no kugira impungenge ko wabateza impanuka mu gihe cy’imvura bigatuma basiga abagenzi aho kaburimbo igarukira ahasigaye bakahagenda n’amaguru nk’uko abahatuye n’abahagenda babibwiye Rwandanews24.
Uvuye ku muhanda mukuru wa kaburimbo werekeza ku biro by’Murenge wa Huye, umuhanda ujyayo w’igitaka wangiritse ku buryo abahatuye iyo imvura yaguye batabona umumotari ubatwara bitewe n’iyangirika ryawo.
Nyiraminani ni umucuruzi ukorera mu Mujyi wa Huye, akaba atuye mu kagali ka Rukira, Umudugudu wa Gitwa mu Murenge wa Huye. Mu kiganiro yagiranye na Rwandanews24 agira ati: “Dufite ikibazo gikomeye cy’umuhanda wangiritse bigaragarira buri wese. Nk’ubu mu gihe cy’imvura nta kinyabiziga kizamuka mu Gahenerezo kuko moto igenda isubira inyuma, ku buryo na bamwe mu bamotari bataha inaha bacumbikisha moto zabo iyo imvura yaguye bakazamuka n’amaguru.”
Uwamahoro utuye mu mudugudu wa Nyagasambu mu kagali aka Rukira, ati: “Nkurikije uko abayobozi bacu batubwira, hashize imyaka irenga itatu tubwirwa ko uyu muhanda ujya ku murenge uzakorwa tukajya tugenda dutekanye, ariko tugomba kujya kuzenguruka kaburimbo yose tukazamukira hafi y’I Sovu kugirango tugere mu rugo. Badufashije uyu muhanda wakorwa tukaruhuka gutaha n’amaguru mu gihe cy’imvura.”
Abakoresha uyu muhanda bavuga ko uretse kuba abamotari banga kubatwara iyo imvura yaguye, mu gihe cy’izuba nabwo babaca amafaranga menshi kuko bavuga ko lisansi ihagenda ari nyinshi ndetse ko n’amapine ya moto zabo asaza vuba.
Murenzi ni umumotari ukorera mu karere ka Huye. Aganira na Rwandanews24 yagize ati: “Umuhanda uva mu Gahenerezo ujya ku Murenge wa Huye kuwunyuramo birahenze kuko warangiritse cyane. Kujyayo bisaba guca umugenzi amafaranga menshi ukurikije uko moto iribwangirike utitaye ko agera hafi kuko umuhanda ni mubi. Ibi nabwo tubikora mu gihe cy’izuba kuko iyo imvura yaguye tugarukira kuri kaburimbo ahasigaye bakahagenda n’amaguru n’ubwo urugendo rwaba rusigaye arirwo runini.”
Mugenzi we nawe agira ati: “Kwanga gutwara abagenzi bazamuka mu Gahenerezo si ukwanga amafaranga, ahubwo ushobora kumutwara akaguha 1000fr ariko ukazakoresha moto ku bihumbi 20.000fr. Ubundi barabimenyereye baramanuka bakagera kuri kaburimbo bakabona gutega, keretse iyo babonye umumotari uvuye kujyanayo umuntu bakamanukana. Naho ubundi ntiwabona motari azamutse ngo arashoye azamutse mu Gahenerezo yerekeza ku murenge wa Huye, ariko abamotari bahataha bashobora kujyayo kuko ni iwabo.”
Karangwa utuye muri Rukira agira ati: “Dufite ikibazo gikomeye cy’uyu muhanda kuko haba kumanuka cyangwa kuzamuka, umubyeyi utwite ntiyagenda kuri moto muri uyu muhanda kuko n’inda ishobora kuvamo. Kumwe umuntu arwara biyunguranye cyangwa umubyeyi agafatwa n’inda ukagira ibyago imvura ikaba yaguye, ntiwabona uko ugera kwa muganga kuko moto ntizemera kugenda muri uyu muhanda kuko warangiritse.”
Aba baturage bavuga ko babwirwa kenshi ko uzakorwa, ariko amaso yaheze mu kirere.
Umuyobozi w’Akarere ka Huye Sebutege Ange avuga ko ikibazo cy’abaturage bakoresha umuhanda Gahenerezo –Huye ku murenge ko bakizi ndetse ko cyamaze guhabwa umurongo, hasigaye gutangira imirimo yo kuwutunganya nk’uko yabibwiye Rwandanews24.
Ati: ‘Uyu muhanda uzatunganywa ku bufatanye n’abaturage kuko nabo bagomba gushyiraho uruhare rwabo. Tuzafatanya kandi n’amashyirahamwe y’urubyiruko rwahuguwe ku gutunganya imihanda ku buryo bugezweho kuko aho bakoraga hagiye kurangira. Uru rubyiruko rubikora neza kandi rufite ibikoresho bigezweho, twizera ko umuhanda uzatunganywa ku buryo bugezwho n’ubwo utahita ujyamo kaburimbo nk’uko biri muri gahunda, ariko washyirwamo imashini ikawutsindagira neza ukaringanizwa.”
Umuhanda Gahenerezo – Huye ku murenge, uri mu gice igishushanyo mbonera cyumujyi wa Huye kigaragaza ko hazaba hari mu gice cy’umujyi wa Huye.


text:
Abaturage bo mu Karere ka Rutsiro bakoresha Umuhanda uhuza imirenge ya Imirenge ya Gihango-Manihira na Rusebeya bavuga ko banyotewe kwegerezwa umuhanda muzima udacikamo inkangu bur’uko imvura iguye bigahagarika ubuhahirane. Ni mu gihe Ubuyobozi bw’umurenge wa Manihira buvuga ko ku bibazo by’inkangu zicika muri uyu muhanda burimo kuganira n’uruganda rw’Icyayi rugira uruhare mu gucika kw’imisozi ihanamye, ndetse n’ikibazo cy’Ibiraro biwugize biteye inkeke byamenyeshejwe Akarere.
Bamwe mu baturage bo mu murenge wa Manihira baganiriye na Rwandanews24 bose icyo bahuriraho ari uko basigaye inyuma mu iterambere kubera kutagerwaho n’imihanda mizima, ndetse n’uwo bafite iyo imvura iguye ibiraro biracika bigahagarika ubuhahirane.
Kabanda ati “Ikibazo cyo kuba ibiraro byaracitse hamwe kirazwi ndetse n’igikoreshwa na benshi cyarangiritse ku buryo gikeneye ubushobozi buhambaye ngo gisanwe ku buryo burambye, tukaba tubibona nk’imbogamizi yo kutagera ku iterambere rirambye nk’abatuye mu Muyira.”
Habimana ati “Kutagira ibikorwaremezo biramba bituma iyo imvura yaguye aba Motari baduhenda ngo badutware ku buryo byadushyize mu bwigunge kandi uretse isayo iba yuzuye mu muhanda, akenshi n’imisozi irariduka kubera ko isuri itarwanyije. Tukaba dusaba ko twafashwa kugira ibikorwa remezo birambye kuko Ubuyobozi buzi neza ubwigunge tubamo.”
Nzaramba Kayigamba, Umunyamabanga Nshingwabikorwa w’Agateganyo w’Umurenge wa Manihira, yemeza ko uyu muhanda wamaze kwangirika cyane, kandi bakaba baranagaragarije Akarere ikibazo cy’uko Ibiraro biwugize batabasha kubisana kuko bisaba ingengo y’imari ihambaye irenze ubushobozi bw’umurenge, gusa akavuga ko ku kibazo cy’inkang zigwa mu muhanda baganiriye n’ubuyobozi bw’Uruganda rw’icyayi ku kugira uruhare mu kurwanya Isuri.
Ati “Nibyo koko uyu muhanda umeze nabi, ariko twabimenyesheje Akarere kubera ko hari ibiraro biwugize bikeneye kubakwa bundi bushya kandi birenze ubushobozi bw’umurenge, kugira ngo wongere kuba nyabagendwa. Hari kandi ikibazo cy’inkangu ziwugwamo ziturutse mu mirima y’abaturage bahingamo icyayi kubera kutarwanya isuri, tukaba twaravuganye n’Ubuyobozi bw’Uruganda rw’Icyayi rwa Rutsiro Tea Factory mu kurwanya isuri baca imiringoti ndetse bakanatera ibiti mu mirima barimo guhingamo icyayi.’’
Akarere ka Rutsiro gakunze kugira ibibazo by’imihanda yangirika mu gihe gito kubera imiterere yako, aho usanga ibice bikagize byiganjemo imisozi ifite ubuhaname bukabije bituma mu gihe cy’imvura hangirika bikomeye ibikorwa remezo by’imihanda y’igitaka ari nayo myinshi ntikomeze kuba nyabagendwa.


text:
Reka mfate umwanya nshimire Samantha wantunguye…kandi…kandii…Imana iguhe umugisha, nta kigora nko kuremera umuntu ibyishimo yifuza” Muri ako kanya nkivuga Samantha yatse umwanya byari mu byicaro bye n’ ubundi maze maze aratubwira, Samantha-“Ryan! kuva wavuka wari watungurwa na rimwe?” Njyewe-“Ngira ngo nabikubwiye ko byambayeho uyu munsi, kandi rwose ikindi gihe uzabanze unteguze” Bose-“Hhhhhh!” Bahise bakubitana ibiganza, […]Irambuye
Mu kwizihiza umunsi mukuru wo Kwibohora ku nshuro ya 25, umuyobozi w’Akarere ka Gakenke, Deogratias Nzamwita yabwiye abaturage ko n’ubwo habayeho kwibihora ibyo yise ubutegetsi bw’igitugu hari indi ngoyi ikomeye y’ubukene yo kwibohora. Yababwiye ko bidatinze bagiye kuzubakirwa kaburimbo kugira ngo yongere uburyo bwo guhahirana. Kwizihiza uyu munsi ku rwego rw’akarere ka Gakenke byabereye mu […]Irambuye
Njyewe-“Bite se ko utandekura Sama! Washimye igituzaa…cyangwa” Samantha-“Ryan! Kuva wavuka wari watungurwa?” Njyewe-“Ngo….ngo?… Samantha-“Nakubazaga, ngo kuva wavuka wari watungurwa?” Nahise niyaka Samantha, ndahindukira ako kanya nakubise amaso Cedro na mushiki we Sandrine, Gentil, Provy ndetse na Gaelle, Njyewe-“Ngo? Sama? Ibi ni iki unkoreye?” Nateye intambwe Gentil niwe nahobeye bwa mbere, mperuka Cedro wasaga naho atishimye […]Irambuye
Nabonaga Mama yishimye cyane byongeye yari yatinze kuryama, ibitarajyaga bikunda kubaho, nkomeza kwicara ari nako amatsiko akomeza kunyica, hashize akanya katari gato nicaye ntuje mama yaje yihuta, mu ntoki yari afite ibahasha, ahita ayimpereza, Mama-“Akira, akira ubutumwa bwawe” Njyewe-“Ubutumwa bwanjye buvuye hehe se?” Mama-“Fungura ariko? Fungura usome, ntubona se ko handitseho Ryan?” Muri ako kanya […]Irambuye
Telephone yarasonnye ntungurwa na nimero nabonye impamagaye, imodoka itangira guta umuhanda, nubuye amaso mbona abantu benshi imbere yanjye, ntangira gukata nirwanaho nkandagira amburiyaji na feri kubw’ amahirwe iba irahagaze. Twese twari twahahamutse cyane namwe murabyumva. Nubitse umutwe kuri Volant nyuma y’ akanya gato… Kokonati-“Ahwiiiiii! Twari dushize! Nabonaga urupfu neza neza imbere yanjye! Ahwiiii!” Njyewe-“Ahwiiii! Mbega […]Irambuye
Doctor yagiye atyo, mu by’ ukuri aho nari nicaye nasaga nkudahari, amatwi yanjye yari amaze kumva ibyo ubwenge bwanjye butari bwiteze kwakira, umutima wanjye wateye cyane ndetse mbira ibyunzwe, muri ako kanya nkicaye nagiye kubona mbona Sabine arinjiye akinkubita amaso arikanga cyane. Yarijijishije aratambuka aransuhuza ariko mu maso ye hari hijimye ubona ko ababajwe no […]Irambuye
Kirehe – Kuri uyu wa kabiri mu Karere ka Kirehe, abakandida banditse basaba akazi mu burezi bazindutse bajya gukora ikizamini byari biteganyijwe ko gitangira saa mbili za mu gitondo (8h00 a.m), gikererezwa ku mpamvu batabwiwe batangira kugikora saa munani (2h00 p.m). Aba bakandida kandi bahise bahabwa ikizamini cya ‘Interview’batategujwe, bamwe bagikoze kugeza na saa mbili […]Irambuye
Impamvu batishyuwe ngo ni ikoranabuhanga Aborozi bagera ku 2039 bagemura amata kuri Koperative ubusanzwe babishyura nyuma y’iminsi 15 byarenga bikaba ukwezi kumwe, ubu hashize amezi abiri, usibye ibibazo mu bworozi byabateje ubu banafite impungenge zo kutabasha kohereza abana ku mashuri. Ababishinzwe bavuga ko ababagemurira batishyuwe kuko za SACCO babishyuriraho zidafite ikoranabuhanga. Ni aborozi bo mu […]Irambuye
Nyuma y’inkuru yatambutse mu gitondo ku Umuseke ivuga ko Fortunee Nyirahabimana aba mu nzu yasenyutse kubera ko basaza be banze kumuha imwe mu nzu Se yabasigiye, ubuyobozi bw’Umurenge wa Kabacuzi bwiyemeje kumukodeshereza inzu kuzageza bumwubakiye iye. Pilote Rwigemera uyobora Umurenge wa Kabacuzi avuga hari umuntu bashyizeho ngo agire inama Nyirahabimana yumve ko kwimukira muri iriya […]Irambuye
*Akarere ngo kabuze amafaranga yo kuwubaka uko bikwiye Umuhanda Kazo – Mutenderi mukarere ka Ngoma ubu watangiye gusenyuka mu gihe utaramara umwaka urangije kubakwa. Abawukoresha bavuga ko bitewe n’uko wubatswe nabi ndetse amazi awuvaho ari gusenyera abawuturiye kuko nta miferege itunganye ufite. Ubuyobozi ngo bugiye kugarura uwawubatse awukore neza. Ni umuhanda w’igitaka wa 16Km uhuza […]Irambuye


text:
Perezida wa Kenya, Uhuru Kenyatta yasabye ko ibihugu by’Umuryango wa Africa y’Iburasirazuba (EAC) bishyira imbaraga mu kubaka ibikorwa remezo kugira ngo ubuhahirane no gukorana kw’ababituye byorohe.
Ni igisubizo yatanze ubwo yabazwaga impamvu mu gihe cy’ubuyobozi bwe yashyize imbaraga cyane mu kubaka ibikorwa remezo, cyane imihanda ya gari ya moshi irimo uhuza Nairobi na Mombasa, ubu gukora ingendo bikaba byoroshye kuko igihe byatwaraga cyagabanutse cyane.
Uhuru Kenyatta yagize ati “Umuryango wa Africa y’Iburasirazuba ntiwabaho igihe tudashobora guhura, igihe tudashobora kuva hamwe ngo tujye ahandi mu buryo bworoshye, igice ibicuruzwa byacu bidashobora gukurwa mu gace kamwe k’umuryango wacu ngo bijyanwe ahandi, ni yo mpamvu ibikorwa remezo ari ngombwa kuri twe kugira ngo tugere ku ntego rusange zacu, zo kuba isoko rusange.”


text:
Mu buzima bwa buri munsi dukora imirimo iatndukanye ushobora kuba uri umucuruzi, umuganga, umwarimu n’ibindi. Icyo ukora cyose gikwiriye kuba gihesha Imana icyubahiro mu buryo bwo kugeza ubutumwa bwiza bw’Imana ku bandi.
Ibyanditswe bikurikira bitubwira ibijyanye n’imirimo: Matayo 6:19 – 21; Matayo 28: 19 – 20; 2; Timoteyo 4:2; Umubwiriza 11:1-2; Mariko: 4:14; 2 Petero: 3:8; Yakobo: 5:7 Matayo: 13:45 – 46.
Nitugera mu ijuru, Imana izatubaza iti: “Ese imirimo yose wakoze hari uwo yagejejeho ubutumwa bwiza? Ni bangahe wagejejeho ubutumwa bwiza?”
Maze nyuma y’ibyo ijuru rizakora urutonde rw’aho wagejeje ubutumwa bwiza n’abo wabugejejeho, babikwereke.
Waba uri umucuruzi, umuganga, umwarimu, icyo ukora cyose gikwiye kuba gihesha Imana icyubahiro mu buryo bwo kugeza ubutumwa bwiza bw’Imana ku bandi bugire icyo bwungura undi muntu ukureba cyangwa mwegeranye.
Ubutumwa bwiza Bw’Imana ni ubukozwe kuruta ubuvuzwe. Kuko umuntu ashobora gukora nabi kandi yari yavuze neza, ubutumwa yatanze avuga bukaba impfabusa.
Abakiristo bakangurirwa kubiba imbuto buri gihe (imbuto ni imirimo) kuko zizaduherekeza mu ijuru. Ikindi, kubiba imbuto bitera umukiristo icyizere cy’uko Imana izamushoboza no mu bindi byose agambirira, nkuko ijambo ryÍmana ridusaba kuyegera kugira ngo nayo itwegere.
Imana idusaba gukoresha mu byo dufite mu kugeza ubutumwa bwiza ku bandi, ndetse rimwe na rimwe idusaba no gukoresha ikintu kimwe gusa dusigaranye ariko intego ari ukugira ngo iduhe umugisha (Urugero:umupfakazi wanditse muri Bibiliya, umuhanuzi Eliya yabwiye ngo amugaburire ifunguro rimwe gusa yari asigaranye kurya we n’umwana we, ariko agasoza amuhesheje umugisha ntiyongera kubura icyo kurya).
Ijambo ry’Imana ritubwira ko ku Mana umunsi umwe ungana n’imyaka igihumbi. Ibi bikwiye gukomeza abizera Imana ko mu gihe gikwiye Imana isohoza ibyo yasezeranije, ahubwo bagomba kwitondera aho babiba, bakirinda gukora ibitandukanye n’ubushake bw’Imana bibwira ko bayifasha, ahubwo bakiranuka. Bakora uruhare rw’abo; urugero, batanga kimwe mu icumi. kimwe mu icumi gikora umurimo wo kwagura ubwami bw’Imana kandi bigatanga umutekano, bikanateza imbere uwagitanze.
Ijuru mu yandi magambo ryagereranwa na Banki aho udashobora kubikuza cyangwa guhabwa amafaranga utajya uhabitsa. Ni yo mpamvu buri muntu asabwa kubitsa kuri konti y’iyo Banki igereranywa n’Ijuru.
Muri macye birakwiye ko mu buzima bwacu bwa buri munsi mu mirimo dukora ijye ibasha kumenyesha abandi Kristo bityo bamuyoboke kugira ngo bazabone ubugingo buhoraho ubwo Imana yateguriye abayubaha.
Source: amasezerano.com
[email protected]


text:
Dore ibintu ugomba kwirinda gushakisha kuri Google
Murandasi (Internet) imaze kuba igikoresho gikenerwa cyane mu buzima bwa buri munsi, haba mu bucuruzi, umutekano, gushaka akazi, imyidagaduro, ubuvuzi, ubuyobozi n’ibindi byinshi.
Kuri murandasi haba imbuga zitandukanye (websites) zirimo iz’amashakiro, amasoko, izo kwigiraho amasomo, iz’imikino, imyidagaduro n’ibindi.
Urubuga rw’amashakiro rwifashishwa na benshi hafi ku isi hose ni urubuga rwa Google rukunze gukoreshwa n’abashaka akazi, abanyeshuri bashaka ibitabo n’inyandiko zibafasha mu masomo yabo, abakeneye ku menya amakuru runaka ku bintu bitandukanye n’ibindi.
Nyamara abahanga mu mikoreshereze ya murandasi bavuga ko hari ibintu bitandukanye umuntu agomba kwirinda gushakisha kuri Google ku mpamvu z’umutekano n’umudendezo wa muntu.
1. Ibimenyetso by’uburwayi bwawe (Symptoms)
Hari abantu bakunze kwihutira gushakisha kuri Google amakuru arebana n’ibimenyetso by’uburwayi igihe bumvise batameze neza, aho kujya kwa muganga bagahita bafata imiti bagendeye ku makuru batizeye 100%.
Ibi ni ukwigerezaho cyane kuko amakuru ashyirwa kuri Google si ko yose aba ari ukuri, by’umwihariko arebana n’ubuzima bw’umuntu; keretse gusa igihe yashyizweho avanywe mu bitabo bizwi ku rwego mpuzamahanga.
Igihe rero wumva utameze neza, ntukihutire gushakira kuri Google amakuru cyangwa ibisobanuro birebana n’ibimenyetso ufite, ahubwo ihutire kujya kwa muganga nyawe ureke ‘muganga Google’ kuko ashobora gutuma ucika igikuba ubuzima bugahagarara.
2. Amakuru arebana n’ibikorwa bitemewe (Criminal)
Hari abantu bakunze kwifashisha Google bashakisha amakuru arebana n’uko ibintu runaka bikorwa, urugero ibisasu bya kirimbuzi, ibiyobyabwenge n’ibindi biba bitemewe n’amategeko.
Ibi rero ni ukwikururira ingorane kuko inzego zishinzwe umutekano nazo zihora ziri maso zishakisha kuri murandasi (internet) abanyabyaha n’uburyo bwose bashobora gukoresha bagamije kugera ku migambi mibi. Ibaze rero baguye ku birango bya mudasobwa wakoresheje (IP address) urimo gushaka ayo makuru ukaba uzize kuba matsiko masa?!
3. Amakuru arebana na kanseri (cancer)
Kanseri ni ubwoko bw’indwara zitandukanye zo mu rwego rwo hejuru kandi zigira ibimenyetso bishobora kumera kimwe n’ibyo umuntu ashobora kugira kandi nyamara nta burwayi buhambaye afite.
Ingero: Isereri, gucika intege, iseseme n’ibindi…
Ibi bimenyetso hari igihe ushobora kubyitiranya n’uburwayi bukomeye ukaba wihutiye kujya gushaka amakuru kuri Google wabona bihuye n’ibimenyetso bimwe na bimwe biranga kanseri uti bindangiriyeho!
4. Izina ryawe
Hari abantu bakunda kwandika amazina yabo muri Google bagira ngo barebe ibintu byabanditsweho cyangwa se bo ubwabo bashobora kuba barigeze gushyira kuri internet kera bakabyibagirwa.
Nujya gushaka ibintu byose birimo izina ryawe, ushobora kubona amakuru atari meza na buhoro kuri wowe, amafoto ateye isoni wigeze gushyiraho ukayibagirwa, cyangwa se amakuru yataye agaciro kandi utari bubashe kugira icyo uhinduraho.
Niba udashaka kwihangayikisha rero, inama nziza ni uko wareka gushakisha izina ryawe kuri Google cyangwa se waba wumva ntacyo bigutwaye nabyo nta kibazo, ariko ukamenya ko kubisiba atari ibya hafi aha.
Hagati aho ariko inama rusumba byose kuri iyi ngingo, ni ugushyira kuri internet ibintu uzi neza ko bisobanutse kandi bigufitiye akamaro haba uyu munsi no mu gihe kiri imbere.
5. Amashusho cyangwa amafoto yo kubyara
Wasanga ugira amatsiko yo kureba uko biba bimeze igihe umubyeyi arimo kubyara uti reka njye kubishakisha kuri Google. Ushobora kuba utagira ubwoba mu buzima busanzwe, ariko ibi byo ndakurahiye byanaguhindura imitekerereze burundu.
Mbere na mbere banza umenye ko ari ibintu biteye ubwoba kubireba birimo kuba. Iyo uri umukobwa rero bwo bishobora no kukuviramo kubitinya Burundu.
Ari ukubyara binyuze mu nzira isanzwe cyangwa kubyara babanje kubaga umubyeyi, byombi kubireba bisaba umuntu utagira ubwoba na buke kandi uwo muntu ndibaza ko ntawe keretse utagira ubwonko.
Uzabibone birimo kukubaho aho kubireba birimo kuba ku wundi.


text:
Akarere ka Rwamagana gashyize imbaraga mu kureshya abashoramari kugira ngo bazane imari yabo mu iterambere ry’akarere.
Ibyibanze mu kureshya abashoramari ngo babashe kuzana imari zabo cyane inganda mu karere ngo birimo birashyirwamo imbaraga, byaba gutunganya imihanda, gutunganya ahagomba kubakwa inganda, kuzana amazi hamwe no kuzana umuriro.
Mbonyumuvunyi Radjab, umuyobozi w’akarere ka Rwamagana, avuga ko gahunda yo guteza imbere akarere atari gahunda y’umuntu kugiti cye, avuga ko ari gahunda yagutse basangiye nk’ubuyobozi igamije iterambere ry’akarere muri rusanjye.
Mbonyumuvunyi agira ati:” Dushyira imbaraga mu gukangurira abantu kwishyira hamwe no kunoza imirimo yabo y’ubucuruzi, ari nayo mpamvu ibiro byacu bishinzwe guteza imbere abikorera ndetse na JAF duhora tuganira tunabafasha kwiga imishinga”.
Umuyobozi w’akarere, akomeza avuga ko abikorera ku giti cyabo bajya bagira ingorane zo guhomba nyamara atari uko bacuruje nabi ahubwo ngo ari uko bateguye imishinga yabo nabi.
Bamwe mubikorera, abashoramari, ubwabyo ngo no kumenya umushinga aho uwushyira ni kimwe mu bintu biba bikenewe cyane, iyi ikaba imwe mu mpamvu nk’akarere bafasha abikorera n’abashoramari.
Mbonyumuvunyi, avuga ko akarere gafite gahunda ndende yo kureshya abashoramari ariko ngo by’umwihariko kubijyanye n’inganda. zimwe mu nganda zihari ubu zirimo izikora ferabeto, urukora ibiryo by’amatungo.
Mu gice cyagenewe inganda, ubu ngo harimo haratunganywa, harakorwa imihanda kugira ngo inganda zizaze zisanga ikibuga giteguye dore ko bamwe ngo bamaze gusaba ibibaza byo kubakamo inganda abandi ndetse bakaba baramaze no gutangira gusiza no kubaka.
Umuyobozi w’akarere ka Rwamagana, avuga ko iyo wazanye inganda, iyo wazanye abashoramari ngo muyandi magambo uba uri gushakira akazi abaturage bawe, ibi ngo ni bumwe mu buryo bwaha abaturage akazi bakabona ikibatunga.
Akarere ka Rwamagana ngo kiteguye cyane abashoramari, kiteguye izo nganda cyane ko ngo iby’ibanze zikeneye byo gukoresha babifite, ndetse ngo bakaba banafite n’abaturage benshi banyotewe n’ifaranga abo bashoramari n’izo nganda bazazana.
Munyaneza Theogene / intyoza.com


text: Ibicuruzwa birambuye Ingano: 60x90cm (25in x 36in) GSM: 400gsm Ivanga: 80% Polyester / 20% Ububoshyi bwa Polyamide: Imyenda ya Waffle: Ibara ry'umuhondo: Ibiranga umuhondo 1.Ubunini bunini, byoroshye gukemura 2.Super-absorbent, Kuma byose Imodoka cyangwa Ikamyo hamwe na Wafle imwe yo kumisha 3.Biramba cyane - Ubushobozi bwo Kwihangana Amajana yo Kwiyuhagira Ukoresheje neza 1.Gukoresha uburyo bwo guhanagura byihuse hejuru yubutaka bwose 2.Icyuma cyogosha koresha ibibanza bya Square kugirango umutego na Absorb Byihuse 3.Kuma Yo. ..


text:
Abayobozi b’ikigo Wealth Fitness International batwawe n’Urwego rushinzwe Ubugenzacyaha (RIB), nyuma yo gutegura amahugurwa ku bijyanye no kwiyungura ubumenyi mu bucuruzi, ariko ibyari amahugurwa bikavukamo ibibazo.
Umubare w’abari batumiye warenze uwo abateguye iyo nama bashoboraga kwakira kuko bari bafite ubushobozi bwo kwakira abantu 500 ariko haza ababarirwa mu bihumbi bitandatu. Abantu bari bitabiriye ayo mahugurwa bavuze ko ari ubutekamutwe kuko nyuma bishyujwe amafaranga, ndetse buri wese mu baje akaba yari yarahawe ubutumire yizezwa no guhabwa amafaranga.
Uwitwa Nshimiyimana Jean ukomoka mu Karere ka Nyabihu avuga ko yari amaze igihe yitegura ayo mahugurwa ariko akaba ababajwe n’uko atabaye. Yagize ati “Nari nzi ko muri ayo mahugurwa nzabonamo amadolari arenga ijana. Nahingiye abantu nshaka amafaranga ndetse mbika agera ku bihumbi icumi ari byo natezemo moto kuva iwacu ingeza hano, rwose sinzi uko rero ntataha nintabona ayo mafaranga banyemereye”.
Si we gusa ubona ko abateguye aya mahugurwa batabikoze mu mucyo. Abari bitabiriye ayo mahugurwa bavuga ko kwiyandikisha ngo byagendaga neza, ndetse bahabwa icyizere cyo guhabwa amafaranga, ariko abantu batunguwe no kubona basabwa amafaranga mu gitondo nk’uko Mukandori Jeanette abivuga.
Yagize ati “Rwose ubu twatunguwe no kubona barafashe abantu benshi barenze ubushobozi bw’aho bagomba kubakirira. Tumenya iby’inama byari ubuntu. Ariko twatunguwe no kubona batwaka ibihumbi bitanu ngo batwandike. Mbere bari batangiye kutubwira ko bazaduha amadorari 197 y’urugendo (ni ukuvuga abarirwa mu bihumbi 179 by’Amafaranga y’u Rwanda), ariko si ko byagenze”.
Benshi mu bari bitabiriye ayo mahugurwa bigaragara ko ari urubyiruko. Mu gushaka kumenya uko byagenze nyuma y’uko abateguye aya mahugurwa bashyikirijwe Urwego rw’Igihugu rw’Ubugenzacyaha (RIB),umuvugizi w’urwo rwego Mbabazi Modeste yavuze ko bakiri mu iperereza kubijyanye n’abo bantu.
Abantu benshi mu bari bitabiriye ayo mahugurwa bahise berekeza ku biro bya RIB biherereye i Remera mu Mujyi wa Kigali. Abari batanze amafaranga kugira ngo bitabire ayo mahugurwa basabaga ko basubizwa nibura ayo batanze.
Mu mahugurwa yari ateganyijwe yo kongera ubumenyi mu bijyanye n’ubucuruzi yari yateguwe n’ikigo Wealth Fitness International, aho abantu byabasabaga kwiyandikisha binyuze ku mbuga nkoranyambaga, bakakubwira ko ugomba kuzahabwa amahugurwa,hanyuma ukabona nyuma itiki ibikwemera ,abantu batangajwe nuko mu gutangira basabwe amafaranga kuburyo babifashe nk’ubujura.


text:
Isomo ryo mu gitabo cy’Ibyakozwe n’Intumwa 9,1-20
Sawuli nta kindi yatekerezaga kitari ukujujubya no kwica abigishwa ba Nyagasani. Nuko asanga umuherezabitambo mukuru, amusaba inzandiko zo kujya mu masengero y’i Damasi, kugira ngo nagira abo ahasanga bayobotse iyo Nzira, abagabo n’abagore, ababohe abazane i Yeruzalemu.
Nuko igihe yari mu nzira agiye kugera i Damasi, ako kanya urumuri ruturutse mu ijuru ruramugota. Yitura hasi, maze yumva ijwi rimubwira riti «Sawuli, Sawuli! Urantotereza iki?» Sawuli arabaza ati «Uri nde, Nyagasani?» Iryo jwi rirasubiza riti «Ndi Yezu, uwo uriho utoteza! Ariko haguruka winjire mu mugi, bari bukubwire icyo ugomba gukora.» Bagenzi be bari kumwe mu rugendo, bari bahagaze bumiwe, kuko bumvaga ijwi ariko ntibabone umuntu. Sawuli arabaduka, nyamara n’ubwo yabumburaga amaso, nta cyo yabonaga. Bagenzi be ni ko kumurandata bamugeza i Damasi. Nuko ahamara iminsi itatu atabona, nta cyo arya nta n’icyo anywa.
Aho i Damasi rero hakaba umwigishwa witwaga Ananiya. Nyagasani aramubonekera, amuhamagara agira ati «Ananiya!» Undi arasubiza ati «Ndi hano, Nyagasani!» Nyagasani aramubwira ati «Haguruka ujye mu muhanda witwa ‘Ugororotse’, ubarize kwa Yuda umuntu witwa Sawuli, ukomoka i Tarisi. Ubu ariho arasenga, kandi mu ibonekerwa, yabonye umuntu witwa Ananiya yinjira iwe, amuramburiraho ibiganza kugira ngo abone.» Ananiya arasubiza ati «Nyagasani, numvise benshi bavuga iby’uwo muntu, n’inabi yose yagiriye abatagatifujwe bawe b’i Yeruzalemu, kandi n’ino ahafite ububasha yahawe n’abatware b’abaherezabitambo, kugira ngo abohe abiyambaza izina ryawe bose.» Ariko Nyagasani aramubwira ati «Genda! Kuko uwo muntu ari igikoresho cyanjye nitoranyirije, kugira ngo amenyekanishe izina ryanjye imbere y’abanyamahanga, imbere y’abami n’imbere y’Abayisraheli. Ni jye ubwanjye uzamwereka uburyo bwose azagomba kubabazwa, ahorwa izina ryanjye.»
Nuko Ananiya aragenda, yinjira mu nzu, amuramburiraho ibiganza, maze aramubwira ati «Sawuli muvandimwe! Nyagasani Yezu wakubonekeye mu nzira uza ino yakuntumyeho, kugira ngo wongere kubona kandi wuzuremo Roho Mutagatifu.» Ako kanya, utuntu dusa n’udushishwa duhubuka mu maso ye, yongera kubona maze ahera ko arabatizwa. Amaze kurya, yongera kugira intege. Sawuli amarana iminsi mike n’abigishwa b’i Damasi, maze atangira adatinze kwamamaza mu masengero ko Yezu ari Umwana w’Imana.
Zaburi ya 116 (117), 1-2
R/Nimujye mu isi hose, mwamamaze Inkuru Nziza !
Mahanga mwese, nimusingize Uhoraho,
miryango mwese, mumwamamaze.
Kuko urukundo adukunda rutagira urugero,
n’ubudahemuka bwe bugahoraho iteka !


text:
Uyu mwicanyi winkoramaraso kandi utagira impuhwe ni ibintu byimigani. Muri triller, shark yera igaragara kubayireba nkikiremwa cyihorera, gifite ubwenge, aho bidashoboka guhisha. Kandi nyuma yabyose, mubyukuri, ninde ushobora kuguma atitaye kumashusho, agaragaza igitero cyikigero kumuntu? Byongeye kandi, inkuru nkizo zibaho mubuzima busanzwe.
Imibare yisi
Mubyukuri, ibitero byibasiye abantu bibaho buri gihe. Nicyo kintu nyamukuru cyo gutinya inyamanswa iteye ubwoba. Umwicanyi ufite amaraso akonje atera ubwoba abantu bafite amenyo menshi atyaye, aherereye mumunwa mumirongo myinshi kandi yegamye imbere. Nukuri ko akenshi bitera impfu, kubera ko igitero cy’inyoni ku muntu kitarangirana n’uko inyamanswa zirya umuhigo wazo. Yakomeretse byoroshyekuva amaraso, gukata amenyo y'ibisimba nk'icyuma gityaye. Imibare y’isi ivuga ko mu mwaka wa 2010 habaye ibitero 94 ku bantu, 8 byica; muri 2011, ibinyamanswa byibasiye aboga inshuro 118, muri byo 15 byica; muri 2012, habaye ibitero 96 bikaviramo abantu 8.
Impamvu zitera shark
Ibintu bikikije iyi nyamaswa nini byiyongera kuri firime aho ibitotezo byateguwe neza bivugwa ko byateguwe inyuma yumuntu. Twabibutsa ko inyanja yera ifatwa nkinini. Igitero ku muntu gikozwe nubu bwoko. Ariko kubyita ifi yica biracyafite agaciro. Inyanja yera ntabwo igaburira abantu, kubwibyo igitero cyibasiye umuntu gishobora guterwa nimpanuka kuruta ibintu bisanzwe. Ifi yinyamanswa yihuta nyuma yuwahohotewe kubera ikosa, yibeshya umuntu inyamaswa zo mu nyanja, zimenyereye kurya. Ariko kuba haribishoboka byo kugwa muriyi nyamaswa ntibitera ubwoba. Nubwo, ugereranije imibare yimfu ziva mumafi yinyamaswa n'umubare w'abantu barohamye, tubona igipimo cya 1 na 3306. Nubwo bimeze bityo, abantu batinya inyanja kuruta amahirwe yo kurohama.
Ibintu biteye ubwoba muri Primorye muri 2011
Umwaka ushize watunguye isi yose nibintu biteye ubwoba. Mu karere ka Khasan, inyanja yera yibasiye abantu kabiri. Igisimba cya metero cumi nimwe gipima hafi toni eshatu cyibasiye abashakanye. Umugorentabwo yakomeretse, ariko umugabo we, Denis Udovenko, ntiyagize amahirwe menshi. Nubwo inyanja yirukanwe, maze umugabo aravurwa, amaboko ye yombi yagombaga gucibwa kugeza ku nkokora. Byabereye mu majyepfo ya Primorye mu kigobe cya Telyakovsky. Nyuma gato, habaye ikintu cya kabiri giteye ubwoba. Ku kirwa cya Zheltukhin giherereye mu majyaruguru ya Vladivostok, inyanja yibasiye umuhungu w'imyaka cumi n'itandatu wakomeretse ukuguru.
Umuntu wese agomba kwitonda
Ariko abantu bakomeje koga ahantu hateye akaga, ntibitaye kukuba inyanja yibasira abantu aho ngaho. Amafoto yashyizwe mubitangazamakuru na interineti biteye ubwoba nukuri kwabo. Kuva mu nda yinyamanswa yacitse, abarobyi bakuramo ibice byumubiri wabantu, ingingo - ibi ntibihagije kugirango barusheho kwitonda? Kandi nubwo byagaragaye ko ibinyamanswa byose bitarota kurya inyama zabantu, haracyari ibisobanuro byumvikana kubwimpamvu izo manza zikibaho mubuzima bwacu.


text:
Ntabwo mbyumva ubwose mbere barakoraga birababaje ariko ndashima Imana yabahaye uwo munyeshuli
Ndashima uwo munyeshuli waje akabona ikibazo kimaze imyaka 32, ariko nka nibaza nti ese icyo kigo kigira abayobozi bagitekerereza? ese niba kibafite ubwo bakoraga iki koko, Ubuzima bwiza butagira amazi meza mbona bidashoboka.
Icyo nsaba ubuyobozi niba hari ibindi bigo bifite ikibazo cya amazi ko bagikemura hakiri kare kuko nitwavuga ngo iterambere kandi aho twivuriza hatari amazi n'amashanyarazi.
Mbega byiza harabura umuriro!!!!
namashanyarazi muzayabona mwizere byonyine birahagije.
Iyi nkuru sinyemera kuko numva harimo ibikabyo. Itiyo iri kuri metero 10, hamaze imyaka 32 ntamazi, kandi hakenewe 10 000 USD kugira ngo amazi aboneke. Yabonetse kubera umunyeshuri uvuye mu buyapani. Niba ari ukuri, turacyari mwicuraburindi ya gahomamunwa.


text:
skip to main |
skip to sidebar
Imboro n'igituba byagiye mu butembere byitwaje impamba y'umunyu;bigeze ahantu biricara ngo biruhuke, hagati aho imboro ikenera kujya kwihagarika,igiye igituba kirya umunyu kirawumara,aho igarukiye irakibaza iti zana wa munyu ndigateho ndumva mpfuye,igituba kirawubura,biba ngombwa ko imboro iwishakira,sinakubwira ijyaho irakunguta,iracumita,ikora ubuhe igiye kuwugeraho icika intege(iba irarangije),burya yewe imboro mu gukunda ibituba iba ishaka umunyu nayo ngo irebe ko yafataho icya cumi, gusa igera aharyoshye yenda kuwugeraho ikabandagara!Nguko!


text:
- Inyigisho ku masomo matagatifu y’Icyumweru cya V cya Pasika, 02 Gicurasi 2021.
Amasomo: Intu 9,26-31; Zab 22 (21), 26-27b, 28-29,31-32; 1 Yh 3, 18-24; Yh 15, 1-8
Kristu, Pasika yacu yaduhaye kugira uruhare ku ikuzo rye
Ivanjili ntagatifu y’iki cyumweru cya V cya Pasika iratwereka impuhwe z’ikirenga twagiriwe: Imana Data yemeye ko tugira uruhare kuri kamere-mana yayo tubikesha kunga ubumwe na Kristu. Aha ni ho hashingiye umukiro wacu abantu kuko nitwunga ubumwe na Kristu mu kwemera, mu kwizera no mu rukundo, ibyo Data atungisha iteka Mwana, natwe ni byo bizatubeshaho. Muri make, ubuzima bw’Imana Data butemba iteka muri Mwana, Yezu Kristu bukamuha kamere, kuba no kubaho nibwo natwe buzadutembamo, butubesheho neza neza nk’uko bubeshejeho iteka Mwana. Ni byo Yezu atubwira mu Ivanjili agira ati:
Nimube rero muri jyewe, nanjye mbe muri mwe….Jye ndi umuzabibu, mwe mukaba amashami…Muri Kristu, twabonye umwanya uhoraho mu Mana Data. Bitewe n’izuka rya Kristu, ubu rwose ntiwavuga Imana, utavuze muntu; ntiwanavuga muntu utavuze Imana. Ni byo Yezu asubiyemo mu Ivanjili agira ati: Data ni umuhinzi w’umuzabibu; Ni njye muzabibu. Umuzabibu ni Mwana: Yezu Kristu; abantu bakaba amashami. Ubuzima bw’ishami ni ukuba riri ku giti cyaryo kikifitemo ubuzima. Ubuzima bwa muntu bushingiye ku kuba buri muri Kristu we Giti kizima kandi nyabuzima “cyateretswe” n’Imana Data, kikaba kitarumushijwe n’ububabare n’urupfu, ahubwo ni we “Giti nyabuzima” cyazukiye gutanga ubuzima busagambye ku bemera (Reba Yh 15). Mutagatifu Atanazi ati: Dusingize Imana Data kuko muri Yezu Kristu, yigize umuntu, isangira natwe kamere n’imibereho bya muntu kugira ngo natwe ba nyagupfa twunamurwe kandi dukuzwe tugira uruhare kuri kamere Mana y’Imana.
Uri muri Kristu wazutse, niyere imbuto za Pasika
Byaba bitumvikana na busa ukuntu umuhinzi yabiba imbuto nziza y’umuzabibu, igiti kikamera kandi kigakura neza, nta burwayi na mba kifitemo, nyamara amashami yacyo ntiyegere yera imbuto! Ntibibaho. Niba amashami nta mbuto yigera atanga, ubwabyo ni ikimenyetso cy’uko igiti cyaba kirwaye cyangwa se ko umubibyi yabibye imbuto mbi! Tubihuze n’ibyanditswe bitagatifu: Imana, yo mubibyi ni Nyirubutagatifu ikaba n’isoko y’ubutungane (cf. Iz 6,3). Nyirubutagatifu ni we Se wa Yezu Kristu Intungane y’Imana (cf. Lk 1,35: “Ugiye kuvuka azaba Intungane kandi azitwa Umwana w’Imana”. Muri Yohani 6,69, Petero ahamiriza Yezu ati: “Twe twaremeye, kandi tuzi ko uri Intungane y’Imana”). Yezu utunganye ni we wigereranya n’umuzabibu.
Niba twebwe abiyita abakristu dutewe ishema no kwitwa amashami ya Kristu, nitwere imbuto z’ubutungane. Nitwere imbuto nziza kuko aho twabibwe na Batisimu ni heza, ni ahatagatifu rwose: Ni mu Butatu Butagatifu. Bityo rero, tuzarangwa n’imbuto za Roho Mutagatifu kuko twuhirwa ubuzima bwiza kandi butagatifu, buhoraho iteka. Dore zimwe mu mbuto za Roho Mutagatifu zigomba kugenda ziranga abari muri Kristu: “ni urukundo: ibyishimo, amahoro, kwihangana, ubugwaneza, ubuntu, ubudahemuka, imico myiza, kumenya kwifata” (Gal 5,22-23).
Bimwe mu byo uri muri Kristu wazutse agomba kwirinda
Utewe ishema no kuba uwa Kristu niyirinde amagambo atagira ibikorwa bizima biyaherekeza cyangwa biyahamya. Mu Ibaruwa ye ya mbere, Yohani ati: “Twana twanjye, ntitugakundane mu magambo no ku rurimi, ahubwo mu bikorwa no mu kuri. Ni ibyo tuzamenyeraho ko turi ab’ukuri, maze tuzabonereho guhesha ituze umutima wacu imbere y’Imana”. Umukristu nyakuri yirinda kuba uw’amagambo ahubwo agaharanira kuba uw’Ijambo. Ntavugaguzwa bimwe byo kwemeza, kubaka izina, gutera igipindi na za siyasa zidashingiye ku bikorwa no mu kuri. Umukristu igihe ahamije Kristu n’ubuzima bwe buhamanya n’urukundo n’ukuri nibwo aba avuze irizima. Mutagatifu Pawulo wa VI yagize ati: Isi ya none ntikeneye cyane abogezabutumwa b’akarimi keza, ahubwo ikeneye cyane abahamya Kristu mu mvugo n’ingiro byiza.
Kuba umukristu ni uguhamya Yezu nka Pawulo
Sawuli waje guhinduka akaba Pawulo yahindutse ahindutse maze ahamya Kristu ashize amanga. Nta handi akura imbaraga zo guhamya Kristu uretse mu kuba umwigishwa w’indahemuka wa Kristu. Ngo bose babanje gutinya Paulo kuko batemeraga ko ari umwigishwa koko wa Kristu! Hari benshi basa n’abavuga ibyiza, n’akarimi karyohereye, byongeye bakitwaza izina rya Yezu cyangwa bagashyiramo n’imwe mu mirongo ya Bibiliya ariko atari abigishwa be! Pawulo, we yahamije ko ari Umwigishwa koko wa Kristu yemera kunga ubumwe n’Intumwa, Abashumba ba Kiliziya. Kuvuga rumwe na Kiliziya no kwamamaza Yezu ushize amanga ni byo bihamya ko uri uwa Kristu. Ntiwaba uwa Kristu urwanya Kiliziya, uronda amoko, utoteza abemera, ucamo abantu ibe. Uwa Kristu yunga abantu hagati yabo kandi akabunga n’Imana.
Uwa Kristu ntiyivuga ibigwi ahubwo mu mvugo n’ingiro ahamya ibigwi by’Imana mu bantu bose atavanguye. Pawulo yahamije urukundo rw’Imana mu bayahudi bene wabo ariko nyiyacogozwa n’uko bamuhigaga ngo bamwice. Uwakiriye ubuzima bw’ijuru, ni ukuvuga ubwa Kristu Pasika y’abemera, ntiyacecekeshwa n’ibyicisho by’abacungira gusa ku buzima buhita bw’iyi isi. Pawulo wari uzi ubuzima bwa Kristu yifitemo yakomeje guhamya Kristu wazutse nta cyo yishisha.
Nihasingizwe Yezu Kristu, Imana rwose n’umuntu rwose
Nihasingizwe Yezu Kristu we udutora akaduha kugira uruhare kuri kamere Mana ye no ku bugingo bw’iteka yihariye. Dusabe Imana imbaraga za Roho Mutagatifu kugira ngo turambe muri Kristu, dushore imizi muri we niho tuzera imbuto nziza kandi nyinshi. Dusabire n’abakristu bataye, bagatakara, bakigira nk’amashami yahagutse ku giti akumirana! Turacyari mu gihe cy’imbabazi: ayo mashami ntapfushe ubusa aya mahirwe yo kuba yagarukira Imana, agasubira muri Kristu maze akongera kwera imbuto muri We kandi ku bwe. Nyagasani Yezu abane na mwe.
Padiri Théophile NIYONSENGA


text:
Uburengerazuba: Abahinzi bahangayikishijwe no kugwa kw’ibiciro by’imyumbati
Kweza bakabura isoko ry’imyumbati baruhiye, ni ikibazo gikomereye abahinzi b’imyumbati muri Nyamasheke na Rusizi. Barasaba ko hagira igikorwa ngo badakomeza gukorera mu gihombo. Bamwe mu bahinzi b’imyumbati mu turere twa Rusizi na Nyamasheke mu Ntara y’Uburengerazuba bahangayikishijwe no guhinga bahenzwe banasarura bagahendwa bitewe n’isoko ry’umusaruro ryabaye rito.Abo bahinzi bavuga ko bafite umusaruro mwinshi ariko bakaba…


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Gushyigirwa ni kwiza kandi kurera
Nta cyaha kiri mu kurya no kunywa ubwabyo, cyangwa mu gushyingirwa no gushyingira. Mu gihe cya Nowa gushyingirwa kwari kwiza, n’ubu kandi gushyingirwa ni kwiza, niba icyo cyiza gikozwe mu buryo butunganye ntikibemo kurya no kunywa bishayishije bizana icyaha. Ariko mu gihe cya Nowa, abantu bashyingirwaga batagishije Imana inama cyangwa ngo bashake inama yayo yo kubayobora.IZI2 36.2
Kuko imibereho yo muri ubu bugingo ihita vuba, ikwiriye gukoreshwa mu buiyo bwagira icyo bumarira abandi mu byo dukora no mu byo tuvuga. Mu gihe cya Nowa habayeho urukundo rw’irari rya kamere rushayishije ku cyo Imana yageneye kuba cyiza, bituma gushyingirwa kuba icyaha muri iki gihe isi igezemo bitewe no guhugira mu bitekerezo byo gushyingira no gushyingirwa.IZI2 36.3
Gushyingirwa kurera, ariko muri iki gihe cy’umwaku, uko gushingirwa kuzuyemo ibibi by’uburyo bwose. Gukorwa mu buryo bubi, none kwahindutse icyaha kimwe kiri mu bimenyetso by’iminsi y’imperuka, ndetse gushyingirwa kumera nk’uko mu gihe cyabanjirije umwuzure, ubwo kwari icyaha. Igihe umuco wera n’amategeko yo gushyingirwa bizaba bisobanutse, noneho bizemerwa n’abo mu ijuru kandi amaherezo azaba kunezerwa impande zombi, kandi Imana izubahirizwa.IZI2 36.4